open-index/open-wikipedia-markdown huggingface dataset:
ফ্রিজিয়া

**ফ্রিজিয়া** (Frisia) উত্তর-পশ্চিম ইউরোপে উত্তর সাগরের তীরে অবস্থিত একটি ঐতিহাসিক অঞ্চল। এটি বর্তমান নেদারল্যান্ডসের অধিকাংশ এলাকা, জার্মানির উত্তর-পশ্চিমের কিছু অংশ এবং ফ্রিজীয় দ্বীপপুঞ্জ নিয়ে গঠিত ছিল। ফ্রিজীয় নামের একটি জার্মানীয় জাতি প্রাগৈতিহাসিক যুগে এই অঞ্চলে বাস করত এবং তাদের নামেই এই অঞ্চলের নামকরণ। ফ্রিজিয়ার ছিল নিজস্ব ভাষা ও সংস্কৃতি। এগুলি এখনও কিছু কিছু এলাকায়, যেমন নেদারল্যান্ডসের ফ্রিসলান্ড প্রদেশে ধরে রাখা হয়েছে। এই নিম্নভূমি অঞ্চলটি প্রায়ই সাগরের জোয়ারে প্লাবিত হত, এবং ফ্রিজীয়রা ঐতিহাসিকভাবে মনুষ্যনির্মিত মাটির ঢিবির উপর বসবাস করত।

খ্রিস্টীয় ১ম শতকে ফ্রিজিয়া ও রোমান সাম্রাজ্যের মধ্যে চুক্তি সম্পাদিত হয়। ৪৭৬ সালে রোমান সাম্রাজ্যের পতনের পর ফ্রিজিয়া কিছুকাল অ্যাঙ্গল ও স্যাক্সন নামের জার্মান জাতিদের অধীনে ছিল; ফ্রিজিয়া এই জাতি দুইটির গ্রেট ব্রিটেন দ্বীপে যাওয়ার পথে পড়েছিল। ফ্রিজীয় ভাষাতে এই অ্যাংলো-স্যাক্সন প্রভাব এখনও রয়ে গেছে। ৭৮৫ সালে ফ্রিজিয়াকে কারোলিঙ্গীয় সাম্রাজ্যের অন্তর্গত করে নেওয়া হয় এবং এলাকার অধিবাসীরা ধীরে ধীরে খ্রিস্টধর্মে ধর্মান্তরিত হতে শুরু করে। তবে ফ্রিজিয়া সাম্রাজ্যের অন্তর্ভুক্ত হলেও যথেষ্ট স্বায়ত্বশাসন বজায় রাখে। এর পরবর্তী শতাব্দীগুলিতে অঞ্চলটি তিনটি ভাগে ভাগ হয়ে যায়। পূর্ব ফ্রিজিয়া অঞ্চলটি মূলত গ্রোনিঙেন শহর থেকে পরিচালিত হত, এবং শহরটি উট্রেশ্‌টের বিশপের অধীন ছিল। পূর্ব প্রুশিয়ার একাংশ পরে প্রুশিয়ার অংশ করে নেওয়া হয়। পশ্চিম ফ্রিজিয়া হল্যান্ডের কাউন্টদের নিয়ন্ত্রণে চলে আসে, আর মধ্য ফ্রিজিয়া মোটামুটি স্বাধীন থাকে। মধ্যযুগে ফ্রিজিয়ার অধিবাসীদের স্বাধীন জীবনযাপনের জন্য অঞ্চলটি পরিচিত লাভ করে, কেন না সেসময় ইউরোপের বেশির ভাগ অংশে সামন্ততন্ত্র প্রচলিত ছিল।

১৬শ শতকের শুরুর দিকে ফ্রিজিয়ার বেশির ভাগ অংশ পবিত্র রোমান সম্রাট ৫ম চার্লসের অধীনে চলে আসে। তিনি আবার উত্তর-পশ্চিম ইউরোপে হাবসবুর্গ রাজবংশের স্পেনীয় সম্পত্তিগুলির সাথে ফ্রিজিয়াকে মিলিয়ে দেন। হাবসবুর্গ রাজবংশ প্রশাসনিক ভাষা হিসেবে ফ্রিজীয় ভাষার মর্যাদা বাতিল করে দেয়। ১৬শ শতকের বাকী সময় ধরে এখানে প্রোটেস্টান্ট সংস্কার সংঘটিত হয়। ফ্রিজীয়রা রোমান ক্যাথলিক স্পেনীয় হাবসবুর্গ শাসনের বিরুদ্ধে বিপ্লবে অংশ নেয়। ১৫৭৯ সালে ফ্রিজিয়া উট্রেশ্‌টের ইউনিয়নে যোগ দেয়, যা পরবর্তী ওলন্দাজ প্রজাতন্ত্রে পরিণত হয়।

বর্তমানে ফ্রিজীয়রা নেদারল্যান্ডসে বাস করলেও তারা সেখানকার একটি বিশিষ্ট সাংস্কৃতিক গোষ্ঠী। তাদের মুখের ফ্রিজীয় ভাষা একটি পশ্চিম জার্মানীয় ভাষা এবং ওলন্দাজ ভাষার চেয়ে ইংরেজি ভাষার সাথে এর বেশি মিল দেখতে পাওয়া যায়। ওলন্দাজ প্রজাতন্ত্রের অংশে পরিণত হবার পর ফ্রিজীয় সাহিত্য গড়ে তোলার অনেক চেষ্টা করা হলেও ১৯শ শতকের আগ পর্যন্ত এগুলিতে তেমন ফল হয়নি। আধুনিকায়নের বিরুদ্ধে ফ্রিজীয় সাহিত্য ও অন্যান্য ফ্রিজীয় সাংস্কৃতিক বৈশিষ্ট্য ধরে রাখার তাগিদে বিংশ শতাব্দীতে ফ্রিজীয় জাতীয়তাবাদের উত্থান ঘটে। বর্তমানে নেদারল্যান্ডসের ফ্রিসল্যান্ড অঞ্চলে ফ্রিজীয় সংস্কৃতির শক্ত অবস্থান লক্ষ্য করা যায়; সেখানে ফ্রিজীয় ভাষা একটি সরকারী ভাষা হিসেবে স্বীকৃত।

## আরও দেখুন
* ফ্রিজীয় জাতি
* ফ্রিজীয় ভাষা
* ফ্রিজীয় সাহিত্য

বিষয়শ্রেণী:জার্মানির ইতিহাস
বিষয়শ্রেণী:নেদারল্যান্ডসের ইতিহাস
বিষয়শ্রেণী:ডেনমার্কের ইতিহাস
বিষয়শ্রেণী:জার্মানির ভূগোল
বিষয়শ্রেণী:নেদারল্যান্ডসের ভূগোল
বিষয়শ্রেণী:ডেনমার্কের ভূগোল
বিষয়শ্রেণী:ফ্রিজিয়া
বিষয়শ্রেণী:বিভাজিত অঞ্চল
বিষয়শ্রেণী:ঐতিহাসিক অঞ্চল
ওয়াজ নদী

**ওয়াজ** () পশ্চিম ইউরোপের একটি নদী। নদীটি দক্ষিণ বেলজিয়ামের আর্দেন অঞ্চল থেকে উৎপন্ন হয়ে মোটামুটি দক্ষিণ-পশ্চিম দিকে ফ্রান্সের নর, এন, ওয়াজ, ভাল-দোয়াজ এবং ইভলিন দেপার্ত্যমঁগুলির মধ্য দিয়ে প্রবাহিত হয়ে পোঁতোয়াজ শহরের কাছে সেন নদীর সাথে মিলিত হয়েছে। নদীটি ৩৪১ কিলোমিটার দীর্ঘ। ১ম বিশ্বযুদ্ধে ওয়াজ নদীতে ফরাসি সেনারা ব্যাপক আক্রমণের শিকার হয় এবং জার্মানরা এখানেই বিজয়ের জন্য সর্বশেষ বড় প্রচেষ্টা চালায়।

## তথ্যসূত্র

বিষয়শ্রেণী:বেলজিয়ামের নদী
বিষয়শ্রেণী:ফ্রান্সের নদী
বিষয়শ্রেণী:ইউরোপের আন্তর্জাতিক নদী
আয়োনীয় সাগর

থাম্ব|300px|মানচিত্রে আয়োনীয় সাগর
**আয়োনীয় সাগর** ভূমধ্যসাগরের একটি অংশ। এটি গ্রিস ও আলবেনিয়াকে ইতালি এবং সিসিলি দ্বীপ থেকে পৃথক করেছে। আয়োনীয় সাগর ওত্রান্তো প্রণালীর মাধ্যমে উত্তরে আড্রিয়াটিক সাগরের সাথে যুক্ত। সাগরটির একটি অংশ ইতালির দক্ষিণ উপকূলে বেশ কিছু দূর গভীরে প্রবেশ করেছে, যার নাম তারান্তো উপসাগর। গ্রিসের কোরিন্থ উপসাগরটিও আয়োনীয় সাগরের অংশ।

## তথ্যসূত্র

বিষয়শ্রেণী:ভূমধ্যসাগরের প্রান্তিক সাগর
বিষয়শ্রেণী:ইউরোপীয় সাগর
বিষয়শ্রেণী:দক্ষিণ ইউরোপের ভূগোল
বের্মেহো নদী

thumb|left|270px
**বের্মেহো নদী** (স্পেনীয় ভাষায়: Río Bermejo) দক্ষিণ-মধ্য দক্ষিণ আমেরিকার একটি নদী। নদীটি দক্ষিণ-পূর্ব বলিভিয়াতে উৎপত্তি লাভ করে আর্জেন্টিনার ভেতর দিয়ে পারাগুয়াই নদীর দিকে অগ্রসর হয়েছে এবং লাস পালমাস শহরের উত্তরে, পারাগুয়াই ও পারানা নদীদ্বয়ের মিলনস্থলের সামান্য উত্তরে, পারাগুয়াই নদীর সাথে মিলিত হয়েছে। বের্মেহো নদীটি ১৪৫০ কিলোমিটার দীর্ঘ এবং এর গতিপথের মধ্যভাগ, যা স্থানীয় উইচি ভাষাতে তেউকো নদী নামে পরিচিত এবং যার দৈর্ঘ্য নদীর মোট দৈর্ঘ্যের অর্ধেকেরও বেশি, বছরের ছয় মাস ভারী মালামাল পরিবহনের উপযোগী।

বিষয়শ্রেণী:বলিভিয়ার নদী
বিষয়শ্রেণী:আর্জেন্টিনার নদী
বিষয়শ্রেণী:আন্তঃসীমান্ত নদী
বিষয়শ্রেণী:দক্ষিণ আমেরিকার আন্তর্জাতিক নদী
এন নদী

[থাম্ব|[প্রথম বিশ্বযুদ্ধ চলাকালে এন নদী ঘেঁষে জার্মান সেনাদের পরিখা]]
[থাম্ব|[সোয়াসোঁ শহরের মধ্য দিয়ে প্রবাহিত এন নদী]]
**এন** (Aisne, প্রাচীন Axona) উত্তর-পূর্ব ফ্রান্সের একটি নদী এবং ওয়াজ নদীর একটি বামপার্শ্বীয় উপনদী। এটি আর্গন অরণ্যে উৎপন্ন হয়ে গতিপথের প্রায় দুই-পঞ্চমাংশ উত্তর-পশ্চিমে প্রবাহিত হয়েছে এবং এরপর পশ্চিম দিকে প্রবাহিত হয়ে কোঁপিয়েইন (Compiègne) শহরের কাছে ওয়াজ নদীর সাথে মিলিত হয়েছে। এন নদীটি ৩৫৬ কিলোমিটার দীর্ঘ। ভেল নদী, এর নদী ও সুইপ নদী এর প্রধান উপনদী। নদীটি খালের মাধ্যমে মোজ এবং মার্ন নদীর সাথে সংযুক্ত। এন নদীর নামে ফ্রান্সের এন দেপার্ত্যমঁ বা জেলাটির নামকরণ করা হয়েছে। প্রাচীনকালে রোমান যুগে এটি আক্সোনা নামে পরিচিত ছিল। এন নদীর কাছে ৫৭ খ্রিস্টপূর্বাব্দে রোমান ও বেলগাই জাতির মধ্যে আক্সোনার যুদ্ধটি সংঘটিত হয়। ১ম বিশ্বযুদ্ধে এন নদীর উপত্যকা তিনটি যুদ্ধ ঘটে।

## তথ্যসূত্র

বিষয়শ্রেণী:ফ্রান্সের নদী
নালি (শারীরস্থান)

শারীরস্থানবিদ্যা ও শারীরবিদ্যায় **নালি** চর্তুদিকে ঘেরা একটি অংশ, যা কোনো অন্তঃক্ষরা গ্রন্থি বা অঙ্গ থেকে নির্দশিত হয়। ইংরেজিতে একে Duct বলা হয়। বাংলায় এটি **বাহিকা** বা **নল** নামেও পরিচিত।

## নালির প্রকারভেদ
উদাহরণস্বরূপ:

## নালি তন্ত্র

As ducts travel from the acinus which generates the fluid to the target, the ducts become larger and the epithelium becomes thicker. The parts of the system are classified as follows:


 Image:Gray1025.png|Section of submaxillary gland of kitten. Duct semidiagrammatic. X 200.
 Image:Gray1173.png|Section of portion of mamma.


## বহিঃসংযোগ
* 
*  - "অন্তঃক্ষরা গ্রন্থি (এল.এম., লাও)"
* uwa.edu.au-এ সারসংক্ষেপ 
* siumed.edu-এ সারসংক্ষেপ 

বিষয়শ্রেণী:চিকিৎসাবিজ্ঞান
বিষয়শ্রেণী:গ্রন্থি
হুয়াইশেং মসজিদ

thumb|right|300px|হুয়াইশেং মসজিদের মিনার
thumb|right|300px|হুয়াইশেং মসজিদের প্রবেশপথ
**হুয়াইশেং মসজিদ** চীনের গুয়াংচু শহরে অবস্থিত একটি মসজিদ। নৌকাসমূহের দিকনিদের্শনায় সাশায্য করত বলে এটিকে "বাতিঘর মসজিদ"-ও ডাকা হয়। ১৩০০ বছরেরও বেশি পুরনো  এই মসজিদটি বিশ্বের সবচেয়ে প্রাচীন মসজিদগুলির একটি। এর মিনারটি ৩৬ ফুট উঁচু।

পুরাতন পাণ্ডুলিপি অনুসারে নবী মুহাম্মদের চাচা সাদ ইবন আবি ওয়াক্কাস ৬৫০ সালে এক মুসলিম মিশনের অংশ হিসেবে চীনে আসেন এবং তিনিই চীনাদের অনুমতি নিয়ে এই মসজিদটি নির্মাণ করেন। তখন চীনে চলছিল তাং রাজবংশের রাজত্ব। 
মসজিদটি ১৩৫০ সালে পুনর্নির্মাণ করা হয় এবং ১৬৯৫ সালে এক অগ্নিকাণ্ডে ধ্বংস হয়ে গেলে এটিকে আবার নির্মাণ করা হয়।

## তথ্যসূত্র

## আরও দেখুন
* চীনে ইসলাম

## বহিঃসংযোগ

* archnet.org ওয়েবসাইটে হুয়াংশেই মসজিদের উপর নিবন্ধ ও ছবি

বিষয়শ্রেণী:চীনের মসজিদ
বিষয়শ্রেণী:৭ম শতাব্দীর মসজিদ
ভোল্টা নদী

**ভোল্টা নদী** ঘানার একটি নদী। কৃষ্ণ ভোল্টা ও শ্বেত ভোল্টা নদীর মিলনে ঘানার মধ্যভাগের ইয়েজি অঞ্চলে এটির উৎপত্তি। নদীটি দক্ষিণ দিকে ভোল্টা হ্রদের মধ্য দিয়ে প্রবাহিত হয়ে আদা শহরের কাছে গিনি উপসাগরে পতিত হয়েছে। কৃষ্ণ ভোল্টা নদীর দৈর্ঘ্য গণনায় ধরে ভোল্টা নদীর দৈর্ঘ্য প্রায় ১৫০০ কিলোমিটার। ১৯৬০-এর দশকের মধ্যভাগে নদীটির উপর আকোসোম্বো বাঁধ নির্মাণের ফলে কৃত্রিম হ্রদ ভোল্টা হ্রদের সৃষ্টি হয়। প্রায় ৮,৪৮২ বর্গকিলোমিটার আয়তনবিশিষ্ট হ্রদটি বিশ্বের অন্যতম বৃহৎ কৃত্রিম হ্রদ। ১৯৮১ সালে আকোসোম্বো বাঁধ থেকে ৮ কিলোমিটার দক্ষিণে কপোং-এ নদীটির উপর আরেকটি বাঁধ নির্মাণ করা হয়। এই দুই বাঁধ থেকে উৎপাদিত জলবিদ্যুৎ ঘানার সমস্ত বৈদ্যুতিক চাহিদা মেটায়।

## তথ্যসূত্র


বিষয়শ্রেণী:ঘানার নদী
বিষয়শ্রেণী:গিনি ভূবেষ্টিত উপসাগর
পঞ্চতন্ত্র

**পঞ্চতন্ত্র** () সংস্কৃত ভাষায় রচিত একটি প্রাচীন গ্রন্থ যার রচয়িতা কবি বিষ্ণু শর্মা। তবে এই গ্রন্থের মূল পাণ্ডুলিপি পাওয়া যায় নি। নানা উপদেশমূলক গল্পের সংকলন এই গ্রন্থ । জীবনের পথের নানা উপদেশ এই গ্রন্থের নানা উপকথার মাধ্যমে তুলে ধরা হয়েছে। গ্রন্থটি পাঁচটি তন্ত্রে বিভক্ত বলেই নাম পঞ্চতন্ত্র। এগুলি হলো:

* মিত্রভেদম্ (বন্ধু বিচ্ছেদ)
* মিত্রপ্রাপ্তিকম্ (বন্ধুলাভ)
* কাকোলূকীয়ম্ (চিরশত্রুতা)
* লব্ধপ্রণাশম্ (পেয়ে হারানো)
* অপরীক্ষিতকারকম্ (হঠকারিতা)
## তথ্যসূত্র

বিষয়শ্রেণী:ভারতীয় সাহিত্য
বিষয়শ্রেণী:সংস্কৃত সাহিত্য
বিষয়শ্রেণী:সংস্কৃত গ্রন্থ
বিষয়শ্রেণী:প্রাচীন ভারতীয় সাহিত্য
বিষয়শ্রেণী:উপকথা
বিষয়শ্রেণী:সাহিত্যের ইতিহাস
বিষয়শ্রেণী:ভারতীয় লোককাহিনি
বিষয়শ্রেণী:মধ্যযুগীয় আরবি সাহিত্য
বিষয়শ্রেণী:মৌখিক ঐতিহ্য
বিষয়শ্রেণী:ফার্সি সাহিত্য
বিষয়শ্রেণী:গল্পকথন
বিষয়শ্রেণী:ভারতীয় কিংবদন্তি
লজ্জত উন নিসা

**লজ্জাতুন্নেছা** বা **লজ্জাত-উন-নিসা** (, নারীর সুখ) একটি ভারতীয় কামোদ্দীপক উপাখ্যান। এই উপাখ্যানের মূল পাণ্ডুলিপিটি কুতুব শাহী যুগের। পঞ্চদশ শতাব্দীতে বিদারের রাজসভায় রাজপৃষ্ঠপোষকতায় রচিত হয় ভোগ বল, তদকিরাত আল-শাহাওয়াত ও শৃঙ্গারমঞ্জরীর মতো কামশাস্ত্র সংক্রান্ত গ্রন্থ। লজ্জত উন নিসা এই যুগেরই বিদ্যমান কামোদ্দীপক রচনাগুলির একটি।

হরিচাঁদ নামে এক ব্যক্তি রাজার আদেশে রাজার প্রণয়িনীদের জন্য মনোহারী উপহার সংগ্রহে যাত্রা করে। এই যাত্রার কাহিনিই গ্রন্থের মূল উপজীব্য। পাণ্ডুলিপিতে বিভিন্ন কামকেলির বিবরণ আছে। গ্রন্থের একটি অংশে নারীর কামোদ্দীপনা ও নারীযোনির আকারের বৈভিন্ন্য সংক্রান্ত পর্যালোচনাও রয়েছে। 
  
## পাদটীকা

## তথ্যসূত্র
* *Lazzat Un Nisa*, Muhammad Abdul Latif, translated by Jane Fine, 2002, Classex Books Private Limited, , 121 pages.

## বহিঃসংযোগ
* The Hindu's article about Lazzat Un Nisa retrieved Dec 06, 2006
* Scent in the Islamic Garden: A Study of Deccani Urdu Literary Sources 

বিষয়শ্রেণী:যৌন নির্দেশিকা
বিষয়শ্রেণী:ভারতীয় সাহিত্য
বিষয়শ্রেণী:ভারতে যৌনতা
বিষয়শ্রেণী:ভারতীয় পাণ্ডুলিপি
বিষয়শ্রেণী:১৯শ শতাব্দীর ভারতীয় বই
বাৎস্যায়ন

page=5|থাম্ব|মল্লনাগ বাৎস্যায়ন সম্পর্কে একটি বই
**মল্লনাগ বাৎস্যায়ন** () ছিলেন বেদজ্ঞ ভারতীয় দার্শনিক। ধারণা করা হয় তিনি গুপ্তযুগে চতুর্থ থেকে ষষ্ঠ শতাব্দী ভারতে বর্তমান ছিলেন। *[[কামসূত্র]]* ও গোতমের *[[ন্যায়সূ্ত্র]]* গ্রন্থের টীকা *ন্যায়সূত্রভাষ্য*-এর রচয়িতা রূপে তার নাম পাওয়া যায়। তবে সম্ভবত, বাৎস্যায়ন নামক কোনো একক ব্যক্তি এই দুই গ্রন্থ রচনা করেননি।

তার সম্পর্কে বিশেষ কিছুই জানা যায় না। তার প্রকৃত নাম ছিল মল্লিনাগ বা মৃল্লান। বাৎস্যায়ন ছিল তার বংশনাম বা পদবি। নিজ গ্রন্থের শেষে তিনি যে আত্মপরিচয় দান করেছেন তা নিম্নরূপ:

বাৎস্যায়নের জীবন বা রচনার সঠিক সময়কাল নির্ধারণ করা অসম্ভব। সম্ভবত খ্রিষ্টীয় প্রথম থেকে ষষ্ঠ শতাব্দীর মধ্যবর্তী কোনো এক সময়ে তিনি বিদ্যমান ছিলেন। তার রচনায় আছে, কুন্তলরাজ সাতকর্ণী সাতবাহন কামান্ধ হয়ে কর্তারি নামক অস্ত্রের সাহায্যে নিজ পত্নী মাল্যবতীকে হত্যা করেন। এই ঘটনা উল্লেখ করে বাৎস্যায়ন সর্বসাধারণকে সতর্ক করে দেখিয়ে দেন যে কামান্ধ হয়ে নারীকে আঘাত করার মতো প্রাচীন প্রথা কতটা বিপজ্জনক হতে পারে। এই কুন্তলরাজ খ্রিষ্টীয় প্রথম শতাব্দীতে বিদ্যমান ছিলেন। অর্থাৎ, বাৎস্যায়নের সময়কাল প্রথম শতাব্দীর পরে। আবার বরাহমিহির রচিত *বৃহৎসংহিতা* গ্রন্থের অষ্টাদশ অধ্যায়টি কামকলা সংক্রান্ত। এর বিষয়বস্তু মূলত বাৎস্যায়নের গ্রন্থ থেকে গৃহীত। বরাহমিহিরের সময়কাল খ্রিষ্টীয় ষষ্ঠ শতাব্দী। অর্থাৎ, বাৎস্যায়ন যেহেতু বরাহমিহিরের পূর্বে তার গ্রন্থ রচনা করেন সেই হেতু তিনি প্রথম থেকে ষষ্ঠ শতাব্দীর মধ্যবর্তী কোনো এক সময়ে বিদ্যমান ছিলেন।

বাৎস্যায়ন ছিলেন কোনো ব্রাহ্মণ পণ্ডিতের সন্তান। কেউ কেউ মনে করেন তার বাল্যকাল কেটেছিল এক বেশ্যালয়ে যেখানে তার প্রিয় মাসি কাজ করতেন। এইখান থেকেই তিনি কামকলা সংক্রান্ত প্রথম জ্ঞান লাভ করেছিলেন।

## বাৎস্যায়নের দেশ ও কাল
বাৎস্যায়নের কামসূত্র পড়লে বোঝা যায়, ঐ রূপ কাম বিলাস সম্পন্ন পুরুষ ও নারী দের যুগে তার আবির্ভাব হয়েছিল।
কোথায় এবং কোন দেশে তিনি জন্ম গ্রহণ করেছিলেন তার ঐতিহাসিক বৃত্তান্ত    বিশেষ পাওয়া যায় না।
তবে মনে হয়, তিনি     গুপ্ত সম্রাটদের সময়েই আবির্ভূত হয়েছিলেন।
এই  গুপ্ত সম্রাটদের সময়েই মহাকবি কালিদাস, জ্যোতির্বিদ বরাহ মিহির ইত্যাদি মনীষা সম্পন্ন ব্যক্তি জন্মগ্রহণ করেছিলেন।
বাৎস্যায়নের সাহিত্যের মতো তাদের সাহিত্যে ও অনেক অধুনা সমাজ বিরুদ্ধ ও তথা কথিত বর্তমান অশ্লীল আখ্যা বিশিষ্ট কবিতা ও লেখা দেখতে পাওয়া যায়।
নাট্য লেখক শূদ্রক রাজা ও ঐসময়ে তার মৃচ্ছকটিক নামে সংস্কৃত নাটক লেখেন।
তবে অনেকে বলেন বাৎস্যায়ন খ্রিষ্ট পূর্ব যুগে জন্ম গ্রহণ করেছিলেন।
কেউ কেউ বলেন খ্রিষ্ট জন্মের পরবর্তী যুগে তিনি জন্ম গ্রহণ করেন দাক্ষিণাত্য দেশে। এ বিষয়ে অনেক মতানৈক্য আছে।
তবে আমরা একথা অনেকটা বিশ্বাস করি যে মহর্ষি বাৎস্যায়ন গুপ্ত রাজাদিগের সময়েই জন্মগ্রহণ করেছিলেণ।
বহুদেশ-বিদেশ ঘুরে যৌন ক্রিয়ার বিভিন্ন প্রচলন দেখে জ্ঞান লাভ করে কামসূত্র নামে এইপুস্তক টি রচনা করেন।
তার পুস্তক পড়লে বুঝতে পারা যায় যে, তিনি যখন জীবন যাপন করে ছিলেন, সেই সময় ভারতের অধিকাংশ লোক গীত বাদ্য ও নানা কামশাস্ত্রে ব্যুৎপন্ন ছিলেন।

## আরও দেখুন
* কামসূত্র

## পাদটীকা

## বহিঃসংযোগ

* 
* 
* 
* Vatsyayana Kamasutra - Complete translation in english
* Original introduction to Lars Martin Fosse's translation of the Kamasutra

বিষয়শ্রেণী:৩য়-শতাব্দীর দার্শনিক
বিষয়শ্রেণী:প্রাচীন ভারতীয় দার্শনিক
বিষয়শ্রেণী:ভারতীয় যুক্তিবিদ
বিষয়শ্রেণী:ন্যায়
বিষয়শ্রেণী:প্রেমের দার্শনিক
বিষয়শ্রেণী:ন্যায় (দর্শন)
বিষয়শ্রেণী:সংস্কৃত লেখক
পশ্চাৎ পিটুইটারি

**পশ্চাৎ পিটুইটারি** () বলতে পিটুইটারি গ্রন্থির পশ্চাৎ খণ্ডকে বোঝায়। এটি অন্তঃক্ষরা তন্ত্রের একটি অংশ। হাইপোথ্যালামাস থেকে অ্যাক্সনসমূহের একটি গুচ্ছ সম্মুখ পিটুটারি গ্রন্থির পেছনে এসে শেষ হয়ে পশ্চাৎ পিটুইটারি  গঠন করেছে। এটিকে স্নায়ুজ পিটুইটারিও বলা হয়।

পশ্চাৎ পিটুইটারিকে তিনটি অঞ্চলে ভাগ করা যায়: পার্স নার্ভোসা, ইনফান্ডিবুলার স্টক এবং মেডিয়ান এমিনেন্স। বলা প্রয়োজন পশ্চাৎ পিটুইটারি সরাসরি কোন হরমোন তৈরি করতে পারে না। হাইপোথ্যালামাসে হরমোন তৈরি হয়ে তা পশ্চাৎ পিটুইটারি গ্রন্থিতে আসে।
পশ্চাৎ পিটুইটারি থেকে দুই ধরনের হরমোন নিঃসৃত হয় এগুলি হল অক্সিটোসিন এবং ভেসোপ্রেসিন। হরমোনগুলি জরায়ু সংকোচন, অনৈচ্ছিক পেশি সংকোচন, জলসাম্য রক্ষা ইত্যাদি নিয়ন্ত্রণ করে।

## তথ্যসূত্র


## বহিঃসংযোগ
* www.pituitary.org&nbsp;— The Pituitary Network Association

বিষয়শ্রেণী:পিটুইটারি গ্রন্থি
বিষয়শ্রেণী:অন্তঃক্ষরা গ্রন্থিতন্ত্র
নাসেরবাদ

থাম্ব|নাসেরবাদ
**নাসেরবাদ** ( *at-Tayyār an-Nāṣṣarī*) হল জামাল আবদেল নাসেরের চিন্তাধারার উপর প্রতিষ্ঠিত সমাজতান্ত্রিক আরব জাতীয়তাবাদী রাজনৈতিক আদর্শ। নাসের ছিলেন মিশরীয় বিপ্লব ১৯৫২ এর দুই প্রধান নেতার অন্যতম এবং মিশরের দ্বিতীয় রাষ্ট্রপতি। নাসেরবাদে অভ্যন্তরীণ ও আন্তর্জাতিক বিষয়াদি অন্তর্ভুক্ত এবং এর উপাদানে আরব সমাজবাদ, প্রজাতান্ত্রিকতা, জাতীয়তাবাদ, সাম্রাজ্যবাদবিরোধীতা, বৈশ্বিক সৌহার্দ উন্নয়ন ও আন্তর্জাতিক জোটনিরপেক্ষতা রয়েছে। ১৯৫০ ও ১৯৬০ এর দশকে নাসেরবাদ ছিল আরব বিশ্বের সবচেয়ে গুরুত্বপূর্ণ রাজনৈতিক আদর্শগুলোর অন্যতম। বিশেষত ১৯৫৬ সালে সুয়েজ সংকটের পর এর প্রভাব দেখা দেয়। স্নায়ুযুদ্ধের সময় আফ্রিকার অন্যান্য অংশ ও উন্নয়নশীল বিশ্বে এর প্রভাব দেখা যায়।

## আরও দেখুন
*জামাল আবদেল নাসের
*আরব জাতীয়তাবাদ
*প্যান আরবিজম
*আরব সমাজবাদ
*মিশরীয় বিপ্লব ১৯৫২
*বাথিজম

## তথ্যসূত্র

*
*
*
*
*

বিষয়শ্রেণী:আরব সমাজবাদ
বিষয়শ্রেণী:নাসেরবাদ
বিষয়শ্রেণী:রাজনৈতিক মতাদর্শ
বিষয়শ্রেণী:সমাজতন্ত্র বিরোধী
বিষয়শ্রেণী:নামীয় রাজনৈতিক মতাদর্শ
বিষয়শ্রেণী:আরব জাতীয়তাবাদ
বিষয়শ্রেণী:জনতুষ্টিবাদ
বিষয়শ্রেণী:জাতীয়তাবাদ
বিষয়শ্রেণী:রাষ্ট্রীয় আদর্শ
বিষয়শ্রেণী:সমাজতন্ত্রের ধরন
বিষয়শ্রেণী:সমন্বিত রাজনৈতিক আন্দোলন
কৃপার শাস্ত্রের অর্থভেদ

**কৃপার শাস্ত্রের অর্থভেদ** (Crepar Xaxtrer Orth, Bhed) বাংলা ভাষার আদি গদ্য গ্রন্থসমূহের মধ্যে একটি। এই গ্রন্থের লেখক পাদ্রি মানোএল দা আস্‌সুম্পসাঁউ (পর্তুগিজ: Manoel da Assumpçam *মানোয়েল্‌ দা আসুঁসাঁউ*)। গ্রন্থটির নাম বাংলা অক্ষরে কখনো 'কৃপার' স্থলে 'ক্রেপার' লেখা হয়েছে। এটি বাংলা আদি গদ্যের নমুনা হলেও গ্রন্থটি রোমান হরফে মুদ্রিত হয়।

## রচনা ও প্রকাশকাল
গ্রন্থটি ১৭৩৫ খ্রিষ্টাব্দে বাংলাদেশের রাজধানী শহর ঢাকার অদূরে বর্তমানে গাজীপুর জেলার অন্তর্ভুক্ত, তৎকালীন ভাওয়াল পরগণার নাগরীতে লিখিত হয়েছিল মর্মে ভূমিকায় উল্লিখিত আছে। পর্তুগালের লিসবন শহরের একটি মুদ্রণালয়ে ১৭৪৩ খ্রিষ্টাব্দে মুদ্রিত ও প্রকাশিত হয়। গ্রন্থটির পৃষ্ঠা সংখ্যা ৩৯১। ১৮৩৬ খ্রিষ্টাব্দে চন্দননগরের ফরাসি পাদ্রী ফাদার গেরেঁ একটি পরিমার্জ্জিত সংস্করণ প্রকাশ করেন। এর তৃতীয় সংস্করণ প্রকাশিত হয় ১৮৬৯ খ্রিষ্টাব্দে ভারতের গোয়ার সন্নিহিত মারগাওঁ শহরের একটি মুদ্রণালয়ে।

## সংরক্ষণ
এর একটি কপি ১৯৩৬ খ্রিষ্টাব্দ পর্তুগালের এভোরার লাইব্রেরীতে সংরক্ষিত ছিল। অত:পর এটি লিসবন শহরের জাতীয় গ্রন্থাগারে স্থানান্তরিত হয়। এ গ্রন্থাগারে ৩য় সংস্করণের একটি কপিও আছে। কলকাতার এশিয়াটিক সোসাইটির গ্রন্থাগারে একটি খণ্ডিত কপি সংরক্ষিত আছে।

## বিবরণ
কৃপার শাস্ত্রের অর্থ ভেদ গ্রন্থটি আদি বাংলা গদ্যের নিদর্শন হলেও এটি সম্পূর্ণ রোমান হরফে লিখিত ও মুদ্রিত। এটি একটি দ্বিভাষী গ্রন্থ যার ডান পৃষ্ঠায় পর্তুগিজ ভাষায় মূল পাঠ্য এবং বাম পৃষ্ঠায় এর বাংলা তর্জমা মুদ্রিত। মূল পর্তুগিজ এবং বাংলা ভাষ্যের মধ্যে কিছু পার্থক্য পরিলক্ষিত হয়। মানোয়েল্‌ দা আসুঁসাঁউ মূল পর্তুগিজ অংশের লেখক হলেও কে বা কারা বাংলা ভাষ্যের অনুবাদক তা নিশ্চিত জানা যায় নি। অনুমিত হয় কোন বাঙ্গালী ধর্মান্তরিত খৃস্টান, হতে পারে, ভাওয়ালের কোন ধর্মান্তরিত আদিবাসী, এ অনুবাদ কর্মটি সম্পাদন করেছিল। ১৮৩৬ খ্রিষ্টাব্দে চন্দননগরের ফরাসি পাদ্রী ফাদার গেরেঁ একটি পরিমার্জ্জিত সংস্করণ প্রকাশ করেন যার বাংলা অনুবাদ মূলানুগ।

## বিষয়বস্তু
এটি খ্রিস্টান (ক্যাথলিক) ধর্মপ্রচার সংশ্লিষ্ট একটি গ্রন্থ। এর বিষয়বস্তু খ্রিস্টান গুরু-শিষ্যের কথোপকথন যার মধ্যে দিয়ে খ্রিস্ট ধর্মের মহিমা ব্যাখ্যা করা হয়েছে। কথোপকথন বিধায় এর ভাষা কথ্য স্থানীয়।

### নমুনা

## তথ্যসূত্র

* ইফ্‌ফাত আরা: *জানার আছে অনেক কিছু*, দেশ প্রকাশন, ১৯৯৯, শাহবাগ, ঢাকা।
*

## বহি:সংযোগ

বিষয়শ্রেণী:বাংলা সাহিত্য
বিষয়শ্রেণী:বাংলা সাহিত্যের ইতিহাস
নিউজপ্রিন্ট

‌‌‌thumb|250px|নিউজপ্রিন্ট

**নিউজপ্রিন্ট** হল এক প্রকার কাগজ যা সাধারণতঃ সংবাদপত্র মুদ্রণের কাজে ব্যবহৃত হয়। এর সাধারণ বর্ণ হল ময়লাটে সাদা। এই কাগজ তুলনামূলক কম দামি, বেশ শক্ত এবং এতে চার রঙা ছবি বেশ ভালভাবেই দেখা যায়। এসব কারণে এটি সংবাদ পত্র ছাপানোর উপযুক্ত। দলিলপত্র বা এ জাতীয় মূল্যবান কাগজপত্র, যা সংরক্ষণ প্রয়োজন পড়ে, সে সব কাজে নিউজপ্রিন্ট ব্যবহার করা হয়না।

## চাহিদা
মন্ট্রিল ভিত্তিক “পাল্প এন্ড পেপার প্রোডাকশন কাউন্সিল” (PPPC) -এর হিসাব অনুযায়ী ২০০৬ খ্রিষ্টাব্দে বিশ্বব্যপী নিউজপ্রিন্টের চাহিদা ছিল তিন কোটি বাহাত্তর লক্ষ (৩৭.২ মিলিয়ন) মেট্রিকটন। দিন দিন এশিয়ার দেশগুলোতে সংবাদপত্রের ব্যবসা লাভজনক হয়ে উঠছে, আর সেই সাথে এখানে বাড়ছে নিউজপ্রিন্টের চাহিদা।“ওয়ার্ল্ড অ্যাসোসিয়েশন অব নিউজপেপার” -এর এক হিসেব অনুযায়ী ২০০৭ সালে বিশ্বে সর্বাধিক মুদ্রিত সংবাদপত্রের মধ্যে ৭৪ টি ছিল এশিয়ার।উক্ত কাউন্সিলের হিসেব অনুযায়ী সবচেয়ে বেশি নিউজপ্রিন্টের চাহিদা রয়েছে এশিয়া মহাদেশে (বিশেষত ভারতে এবং চীনে। বিশ্বের মোট নিউজপ্রিন্ট উৎপাদনের ৩৫% এশিয়াতে, ২৬% উত্তর আমেরিকাতে,২৫% পশ্চিম ইউরোপে, ল্যাটিন আমেরিকা এবং পূর্ব ইউরোপ প্রত্যেকে ৫% করে ব্যবহার করে। ওশেনিয়া এবং আফ্রিকার দেশগুলোতে এর ব্যবহার অল্প।

## উৎপাদন
thumb|কাগজ উৎপাদন যন্ত্র
নিউজপ্রিন্ট মূলত যান্ত্রিক মিলিং পদ্ধতিতে উৎপাদন করা হয়। মণ্ড হতে লিগনিন অপসারণের জন্য বেশ কিছু রাসায়নিক পদার্থ ব্যবহার করা হয়। লিগনিন কাগজকে ভঙ্গুর করে এবং সূর্যের আলো এবং বাতাসে এ কাগজ হলদে হয়ে যায়। নিউজপ্রিন্ট উৎপাদনে নরম কাঠ ব্যবহৃত হয় (যেমন:ফার, পাইন, বালসাম ইত্যাদি)। বাংলাদেশে খুলনা নিউজপ্রিন্ট মিলস্-এ কাঁচামাল হিসেবে গেওয়া কাঠ ব্যবহৃত হত ।

বিষয়শ্রেণী:কাগজ
পাঞ্জাব সমভূমি

300px|thumb|right|মানচিত্রে পাঞ্জাব সমভূমি
**পাঞ্জাব সমভূমি** ভারতের উত্তর-পশ্চিমে ও পাকিস্তানে অবস্থিত একটি পলিময় সমভূমি। সমভূমিটির আয়তন প্রায়  এবং ২০০-৩০০ মিটার উচ্চতাবিশিষ্ট। এটি পাকিস্তানের পাঞ্জাব প্রদেশ এবং ভারতের পাঞ্জাব ও হরিয়ানা অঙ্গরাজ্যগুলি অবস্থিত। এর উত্তরে সিওয়ালিক পর্বত, পূর্বে যমুনা নদী, দক্ষিণে রাজস্থান রাজ্য এবং উত্তর-পশ্চিম ও দক্ষিণ-পশ্চিম দিকে যথাক্রমে রবি ও সুতলেজ নদী অবস্থিত। এই অঞ্চলের অর্থনীতির একটি বড় অংশ হল কৃষি, এবং বেশিরভাগ সমভূমিতেই খাদ্যশস্য, তুলা, আখ ও তেলবীজের চাষাবাদ হয়।

## তথ্যসূত্র

বিষয়শ্রেণী:পাকিস্তানের সমভূমি
বিষয়শ্রেণী:ভারতের সমভূমি
ইন্দিরা পয়েন্ট

**ইন্দিরা পয়েন্ট** () পূর্ব ভারত মহাসাগরের নিকোবর দ্বীপপুঞ্জের বৃহৎ নিকোবর দ্বীপে অবস্থিত ভারত প্রজাতন্ত্রের দক্ষিণতম স্থলবিন্দু। ভারতের প্রাক্তন প্রধানমন্ত্রী ইন্দিরা গান্ধীর নামে এটির নামকরণ করা হয়েছে। এটি সমুদ্রতল থেকে ৬৪২ মিটার উপরে।

কন্যাকুমারিকা অন্তরীপ ভারতীয় উপমহাদেশের মূল ভূখণ্ডের দক্ষিণতম প্রান্ত হলেও ইন্দিরা পয়েন্ট ভারতের অধীন ভূখণ্ডগুলির মধ্যে সবচেয়ে দক্ষিণে অবস্থিত। তবে ২০০৪ সালের ভারত মহাসাগরে সংঘটিত সুনামির ফলে এটি জলে তলিয়ে যায় এবং এতে অবস্থিত বাতিঘরটিও আংশিক ডুবে যায়। ভূতাত্ত্বিকেরা বলছেন সাগর আবার আগের জায়গায় ফেরত যেতে শুরু করেছে।

## তথ্যসূত্র

## বহিঃসংযোগ
* Indira point falls off the map
* Photo of the submerged lighthouse in Indira point after the Tsunami

বিষয়শ্রেণী:ভারতের অন্তরীপ
বিষয়শ্রেণী:ইন্দিরা গান্ধীর স্মৃতিস্তম্ভ ও স্মারক
কাচিন পাহাড়

থাম্ব|মিয়ানমারের ভূসংস্থানিক চিত্র।
**কাচিন পর্বতশ্রেণী** দক্ষিণ-পূর্ব এশিয়াতে মিয়ানমারের উত্তরাংশে অবস্থিত একটি রুক্ষ উচ্চভূমি অঞ্চল। এটি মিয়ানমারের কাচিন অঙ্গরাজ্যে অবস্থিত। পাহাড়গুলির পশ্চিমে চিন্দউইন নদী এবং পূর্বে ইরাবতী নদীর উপনদী মালি ও এনমাই অবস্থিত। মোগাউং শহর পাহাড়গুলির দক্ষিণ সীমানা নির্দেশ করছে। পর্বতগুলির উত্তর-পশ্চিমের পার্বত্য অঞ্চলটি ভারতের অরুণাচল প্রদেশ অবস্থিত। পাহাড়গুলির উত্তর সীমায় অবস্থিত ৫,৮৮১ মিটার উঁচু হকাকাবো রাজি পর্বত দক্ষিণ-পূর্ব এশিয়ার সর্বোচ্চ বিন্দু। কাচিন রাজ্য ও কাচিন পাহাড়গুলি কাচিন জাতির লোকদের নামে নামকরণ করা হয়েছে, যারা এই অঞ্চলে বাস করে। অঞ্চলটি উত্তর-দক্ষিণে ২৪০ কিলোমিটার দীর্ঘ এবং পূর্ব-পশ্চিমে ১৪৫ কিলোমিটার প্রশস্ত।

মিয়ানমারের পশ্চিম সীমান্ত ধরে ধারাবাহিকভাবে যে পর্বতমালাগুলি চলে গেছে, কাচিন পর্বতশ্রেণীটি তাদেরই উত্তর-পূর্ব প্রান্তে অবস্থিত। কাচিন পর্বতমালার পশ্চিমে আছে কুমোন পর্বতমালা, যেখান থেকে চিন্দউইন নদী উৎপত্তি লাভ করেছে।

কাচিন পাহাড়গুলির অভ্যন্তরভাগ স্ফটিকাকার শিলায় তৈরি, যার উপরে রয়েছে বেশ খাড়াভাবে অবস্থিত বালুপাথর ও চুনাপাথরের স্তর। বালিপাথরের ঢালগুলিতে ক্ষুদ্র ক্ষুদ্র পার্বত্য জলধারা গভীর উপত্যকার সৃষ্টি করেছে। পাহাড়ের অন্য অনেক অংশ ক্ষয়ে গিয়ে সমতল-মাথাবিশিষ্ট মালভূমিতে পরিণত হয়েছে, যেগুলি গভীর গিরিখাত দ্বারা একে অপর থেকে পৃথক। কাচিন পর্বতশ্রেণীটি ঘন ক্রান্তীয় অতিবৃষ্টি অরণ্যে আবৃত এবং এ কারণে অঞ্চলটিতে অনুপ্রবেশ কষ্টসাধ্য। পুতাও, মিতকিনা ও মোগাউং এখানকার প্রধান লোকালয়।

বিষয়শ্রেণী:মিয়ানমারের পর্বতমালা
আরাকান পর্বতমালা

**আরাকান ইয়োমা** বা **আরাকান পর্বতমালা** () পশ্চিম ও উত্তর-পশ্চিম মিয়ানমারের একটি পর্বতমালা। এটি বঙ্গোপসাগরের উপকূলীয় আরাকান অঞ্চল থেকে উত্তর মিয়ানমারের অভ্যন্তরভাগকে পৃথক করেছে। আরাকান ইয়োমা উত্তর থেকে দক্ষিণে বিস্তৃত। দক্ষিণে মিয়ানমারের নেগ্রাইস অন্তরীপ থেকে শুরু হয়ে এটি উত্তরে প্রায় ৯৫০ কিলোমিটার প্রসারিত হয়ে ভারতের অঙ্গরাজ্য মণিপুর পর্যন্ত চলে গেছে; এর মধ্যে নাগা, চিন, লুশাই এবং পাটকাই পাহাড় অন্তর্গত। এটির বেশির ভাগ পর্বতের উচ্চতা ৯১৫ থেকে ১৫২৫ মিটার। পর্বতমালার উত্তরের অংশটি **চিন পর্বতশ্রেণী** নামে পরিচিত; এটি ভারত ও মিয়ানমারের মধ্যে সীমান্তের একাংশ গঠন করেছে। চিন পর্বতশ্রেণীতে, মিয়ানমারের দক্ষিণ চিন অঙ্গরাজ্যে, আরাকান ইয়োমার সর্বোচ্চ পর্বতশৃঙ্গ ৩,০৫৩ মিটার উঁচু নাত মা তাউং বা মাউন্ট ভিক্টোরিয়া অবস্থিত। চিন পর্বতশ্রেণীটি মিজো পর্বতশ্রেণী ও পূর্বাচল পর্বতশ্রেণীর সাথে যুক্ত; এগুলি ভারতের নাগাল্যান্ড পর্যন্ত চলে গেছে।

আরাকান ইয়োমার পর্বতগুলি মূলত প্রাচীন স্ফটিকাকার শিলার উপরে স্তরীভূত পলল শিলা নিয়ে গঠিত। এর উপকূলীয় ঢালগুলি প্রশস্ত পাতাবিশিষ্ট চিরসবুজ বৃক্ষ ও বাঁশ অরণ্যে আবৃত। এর পূর্ব ঢালে সেগুন গাছ জন্মায়, যা মিয়ানমারের সবচেয়ে গুরুত্বপূর্ণ পণ্যের একটি। উপকূলীয় এলাকায় বছরে প্রায় ৫,১০০ মিলিমিটার বৃষ্টিপাত হয়, কিন্তু পূর্বের ঢালে ১০২০ মিলিমিটারেরও কম বৃষ্টিপাত হয়। আরাকান ইয়োমার বন্যপ্রাণীর মধ্যে আছে ভাল্লুক, হাতি, চিতা, এবং বাঘ।

আরাকান পর্বতমালা ঐতিহাসিকভাবে ভারতীয় উপমহাদেশ ও মিয়ানমারের মধ্যে একটি প্রাকৃতিক বাধা হিসেবে কাজ করেছে। এছাড়া এটি একটি জলবায়ুগত বাধা হিসবেও কাজ করে। এই পর্বতশ্রেণীর কারণে দক্ষিণ-পশ্চিম থেকে আগত মৌসুমী বৃষ্টি মধ্য মিয়ানমারে পৌঁছতে পারে না।

## আরও দেখুন
* হিমালয় পর্বতমালা
* ১৯৪২ সালে আরাকান গণহত্যা

## তথ্যসূত্র

## বহিঃসংযোগ
* ইয়াঙ্গুন বিশ্ববিদ্যালয়ের পর্বতারোহণ সংগঠন

বিষয়শ্রেণী:মিয়ানমারের পর্বতমালা
মাগধী ভাষা

থাম্ব|মাগধী ভাষা
**মাগধী বা মগহী ভাষা** (मगही বা मगधी) ভারতের বিহার অঙ্গরাজ্যে প্রচলিত একটি ভাষা। ভাষাটি ইন্দো-ইউরোপীয় ভাষাপরিবারের ইন্দো-ইরানীয় শাখার ইন্দো-আর্য উপশাখার পূর্ব দলের বিহারী উপদলের অন্তর্গত একটি ভাষা। মাগধী ভাষাটি মাগধী প্রাকৃত নামক মধ্য ইন্দো-আর্য ভাষা থেকে উৎপন্ন হয়েছে। এটি ছিল প্রাচীন মগধ রাজ্যের ভাষা। গৌতম বুদ্ধ এই ভাষাতে কথা বলতেন। মাগধী ভাষাটি ভোজপুরি ভাষা ও মৈথিলী ভাষার সাথে ঘনিষ্ঠভাবে সম্পর্কিত। মাগধী ভাষাতে প্রায় ১ কোটি ৩০ লক্ষ লোক কথা বলে।

অতীতে মাগধী ভাষাকে হিন্দি ভাষার একটি উপভাষা মনে করা হত। কিন্তু সম্প্রতি ভাষাবিজ্ঞানীরা এটিকে ইন্দো-আর্য ভাষার পূর্ব দলের একটি ভাষা হিসেবে চিহ্নিত করেছেন। এ অর্থে বাংলা, অসমীয়া ও ওড়িয়া মাগধী ভাষার দূর সম্পর্কের আত্মীয় ভাষা। মাগধী ভাষার একটি সমৃদ্ধ ও প্রাচীন লোকসঙ্গীত ও লোককথার ঐতিহ্য আছে। ভাষাটি বিহারের ৮টি জেলায়, ঝাড়খণ্ডের ৩টি জেলায় এবং পশ্চিমবঙ্গের মালদহ জেলায় প্রচলিত।

মাগধী ভাষাতে অনেক লোক কথা বললেও এটির কোন সাংবিধানিক স্বীকৃতি নেই। এমনকি বিহারেও শিক্ষা ও প্রশাসনের কাজে হিন্দি ভাষা ব্যবহার করা হয়। ১৯৬১ সালে জনগণনাতে মাগধী ভাষাকে হিন্দির উপভাষা হিসেবে গণ্য করা হয়।

## তথ্যসূত্র

বিষয়শ্রেণী:ভারতের ভাষা
বিষয়শ্রেণী:বিহারি ভাষা
বিষয়শ্রেণী:পূর্ব ইন্দো-আর্য ভাষা
বিষয়শ্রেণী:বিহারের ভাষা
বিষয়শ্রেণী:ঝাড়খণ্ডের ভাষা
বিষয়শ্রেণী:পশ্চিমবঙ্গের ভাষা
বিষয়শ্রেণী:দেবনাগরী লিপিতে লেখা ভাষা
আজাদি মিনার

**আজাদি মিনার** () ইরানের রাজধানী তেহরান শহরের প্রবেশপথে অবস্থিত একটি সুউচ্চ স্থাপনা।

১৯৭১ সালে পারস্য সাম্রাজ্যের ২৫০০ বছরপূর্তি উপলক্ষে এটি নির্মাণ করা হয়। তখন এর নাম দেয়া হয়েছিল শাহ্‌ইয়দ অরিয়মেহ্‌র (شهیاد آریامهر) অর্থাৎ "শাহ্‌দের স্মৃতিসৌধ"। ১৯৭৯ সালের ইসলামী বিপ্লবের পর এর নাম বদলে অজদী রাখা হয়। আদিতে পাহলাভি রাজবংশের অধীনে আধুনিক ইরানের কীর্তির প্রতীক হিসেবে নির্মিত হলেও বর্তমানে এটি দেশটির নতুন ইসলামী প্রজাতন্ত্র পর্বের প্রতীক। এটি তেহরানের অজদী চত্বরে সম্পূর্ণ সাদা মর্মর পাথরে নির্মিত ও ৪৫ মিটার ( ১৪৮ ফুট) উঁচু। মিনারটির পাদদেশে অনেকগুলি ফোয়ারা আছে এবং এর নিচে ভূগর্ভে একটি জাদুঘর আছে।

স্থপতি হোসেইন আমনাত একটি প্রতিযোগিতায় জয়লাভ করে সৌধটি নকশা করার দায়িত্ব পান। তিনি তার নকশায় সসনীয় রাজবংশের আমল এবং ইসলামী স্থাপত্যের উপাদানের মিশ্রণ ঘটান। মিনারটি নির্মাণের জন্য ৮ হাজার মর্মর পাথরের ব্লক এসফাহন প্রদেশ থেকে আনা হয়। পাঁচশত ইরানি শিল্পপতির একটি দল প্রকল্পটির জন্য অর্থ দেন।

২০০৭ সালের ফেব্রুয়ারি মাসের ১১ তারিখে আমির মুসাভি নামের এক ব্যক্তি খালি হাতে মিনারটির শীর্ষে ওঠার চেষ্টা করেন। সেদিন হাজার হাজার লোক ইরানি বিপ্লব স্মরণ উপলক্ষে সেখানে জমায়েত হয়েছিল। শীর্ষ থেকে ৩ মিটার বাকী থাকতে তিনি ক্লান্ত হয়ে পড়েন এবং উপর থেকে পড়ে মারা যান।

## চিত্র

Azadi Tower - Tehran City.jpg
File:Azadi Square & Azadi Tower, aerial view 1971.jpg|১৯৭১ সালে আজাদি মিনার
File:Azadi Tower at night, September 2016.jpg|পূর্ণিমা
File:3rd Day - The Green Protest Rally.jpg|২০০৯ সালের আন্দোলন
File:Azadi Tower interior 2016.jpg|আজাদি মিনারের পর্যবেক্ষণ কেন্দ্র
File:Azadi tower 4.jpg|আজাদি জাদুঘরের প্রবেশদ্বার
File:Azadi tower 1.jpg|আজাদি জাদুঘরের ভেতরের দৃশ্য
File:Azadi tower 7.jpg|আজাদি জাদুঘরের ভেতরের দৃশ্য
File:Azadi tower 2.jpg|আজাদি জাদুঘরের ভেতরের দৃশ্য
File:Azadi tower 8.jpg|আজাদি জাদুঘরের ভেতরের দৃশ্য


## আরো দেখুন

* মিলাদ টাওয়ার
* ইমাম রেজার মাজার

## তথ্যসূত্র

## বহিঃসংযোগ
* *[https://www.theguardian.com/world/iran-blog/gallery/2015/oct/07/german-artist-tehran-freedom-arch-pictures আজাদি মিনারে জার্মান শিল্পীর আলোকসজ্জা (দ্যা গার্ডিয়ান)]* (ছবি)

বিষয়শ্রেণী:ইরানি স্থাপত্য
বিষয়শ্রেণী:তেহরানের ভবন ও স্থাপনা
বিষয়শ্রেণী:ইরানের স্থাপনা
বিষয়শ্রেণী:ইরানের জাতীয় কাজ
বিষয়শ্রেণী:ইরানের টাওয়ার
বিষয়শ্রেণী:তেহরানের দর্শনীয় স্থান
ইয়েদুগুরি সন্দিন্তি রাজশেখর রেড্ডি

**ইয়েদুগুরি সন্দিন্তি রাজশেখর রেড্ডি** (; ৮ জুলাই, ১৯৪৯ – ২ সেপ্টেম্বর, ২০০৯) (**ওয়াইএসআর** নামে সমধিক পরিচিত) ছিলেন ভারতের অন্ধ্রপ্রদেশ রাজ্যের প্রাক্তন মুখ্যমন্ত্রী। তিনি ভারতীয় জাতীয় কংগ্রেসের সদস্য ছিলেন। পুলিভেন্দুলা বিধানসভা থেকে অন্ধ্রপ্রদেশ বিধানসভায় ছয় বার নির্বাচিত রাজশেখর রেড্ডি কুদ্দাপা লোকসভা কেন্দ্র থেকে ৯ম, ১০ম, ১১শ ও ১২শ লোকসভায় নির্বাচিত হন। ২০০৩ সালে অন্ধ্রপ্রদেশের একাধিক জেলায় তিনমাসব্যাপী এক পদযাত্রা করেন তিনি। ২০০৪ সালের সাধারণ নির্বাচন ও অন্ধ্র বিধানসভা নির্বাচনে তার দলের জয়ের কাণ্ডারী ছিলেন রাজশেখর রেড্ডি। ২০০৯ সালের ২ সেপ্টেম্বর রাজশেখর রেড্ডির হেলিকপ্টার নাল্লামালা জঙ্গলের কাছে নিখোঁজ হয়ে যায়। ৩ সেপ্টেম্বর সকালে সংবাদমাধ্যম জানায় যে কুর্নুল থেকে ৪০ নটিক্যাল মাইল দূরে রুদ্রকোন্ডা পাহাড়ের চূড়ায় সেই হেলিকপ্টারের ধ্বংসাবশেষ দেখা গেছে। সেই দিনই পরে প্রধানমন্ত্রীর কার্যালয় থেকে এই ঘটনার সত্যতা স্বীকার করে নেওয়া হয় এবং অন্যান্য আরোহীদের সঙ্গে রাজশেখর রেড্ডির মৃত্যুর কথাও ঘোষণা করা হয়।

## পাদটীকা

## বহিঃসংযোগ
* Government profile
* YSR Portal

বিষয়শ্রেণী:১৯৪৯-এ জন্ম
বিষয়শ্রেণী:২০০৯-এ মৃত্যু
বিষয়শ্রেণী:অন্ধ্রপ্রদেশের ভারতীয় জাতীয় কংগ্রেসের রাজনীতিবিদ
বিষয়শ্রেণী:নবম লোকসভার সদস্য
বিষয়শ্রেণী:দশম লোকসভার সদস্য
বিষয়শ্রেণী:একাদশ লোকসভার সদস্য
বিষয়শ্রেণী:দ্বাদশ লোকসভার সদস্য
বিষয়শ্রেণী:অন্ধ্রপ্রদেশের লোকসভা সদস্য
বিষয়শ্রেণী:ওয়াইএসআর কংগ্রেস পার্টি
বিষয়শ্রেণী:অন্ধ্রপ্রদেশ বিধানসভায় বিরোধী দলনেতা
বিষয়শ্রেণী:ভারতীয় জাতীয় কংগ্রেসের মুখ্যমন্ত্রী
বিষয়শ্রেণী:২০শ শতাব্দীর ভারতীয় চিকিৎসক
বিষয়শ্রেণী:ভারতে দুর্ঘটনাজনিত মৃত্যু
বিষয়শ্রেণী:ভারতীয় খ্রিস্টান
দিকসিওনের দ্য লাকাদেমি ফ্রঁসেজ

থাম্ব|১৮৩৫ সালে প্রকাশিত বইটির প্রচ্ছদ
***দিকসিওনের দ্য লাকাদেমি ফ্রঁসেজ*** () ফ্রান্সে ফরাসি ভাষার সরকারি অভিধান।

আকাদেমি ফ্রঁসেজ ফরাসি ভাষার প্রয়োগ, শব্দভাণ্ডার এবং ব্যাকরণের ক্ষেত্রে ফ্রান্সের সরকারি নিয়ন্ত্রক সংস্থা। তবে এর সুপারিশগুলির কোন আইনি বাধ্যবাধকতা নেই। এমন কি সরকারী সংস্থাগুলিও আকাদেমির বিধিগুলি অনেক সময় উপেক্ষা করে থাকে।

আকাদেমি ফ্রঁসেজের বেশ কিছু সদস্যকে নিয়ে গঠিত একটি বিশেষ কমিশন, "কোমিসিওঁ দু দিকসিওনের" (Commission du dictionnaire), এই অভিধানটি সঙ্কলন করে থাকেন। আকাদেমি এ পর্যন্ত অভিধানটির ৮টি সংস্করণ প্রকাশ করেছে, যেগুলি ১৬৯৪, ১৭১৮, ১৭৪০, ১৭৬২, ১৭৯৮, ১৮৩৫, ১৮৭৮ এবং ১৯৩৫ সালে প্রকাশিত হয়। ১৯৩৫ সালে প্রকাশিত ৮ম সংস্করণে প্রায় ৩৫ হাজার শব্দ ছিল।

১৯৮৬ সাল থেকে আকাদেমি ৯ম সংস্করণের উপর কাজ করা শুরু করে। ১৯৯২ সালে এর প্রথম খণ্ড প্রকাশিত হয় (A থেকে Enzyme পর্যন্ত ভুক্তিগুলি)। ২০০০ সালে ২য় খণ্ডটি (Éocène থেকে Mappemonde পর্যন্ত) প্রকাশিত হয়। নতুন খণ্ডগুলি *[[জুর্নাল ওফিসিয়েল দ্য লা রেপুব্লিক ফ্রঁসেজ]]* (*Journal Officiel de la République Française*)-এর *দোকুমঁ আদমিনিস্ত্রাতিফ* অংশে ছাপানো হয় এবং অনলাইনেও প্রকাশ করা হয়। ধারণা করা হয়, সম্পূর্ণ ৯ম সংস্করণটিতে ১৫ হাজারেরও বেশি নতুন শব্দ থাকবে। এর একটি কারণ ৮ম সংস্করণ বহু আগে, ১৯৩৫ সালে, প্রকাশিত হয়েছিল। একই কারণে অন্যান্য ফরাসি প্রকাশনা সংস্থা যেমন লারুস ও রোবের-এর অভিধানগুলিই বর্তমানে ফরাসিরা দৈনন্দিন কাজে ব্যবহার করে থাকে, আকাদেমির অভিধান নয়।

১৭৭৮ সালে আকাদেমি ফরাসি ভাষার একটি ঐতিহাসিক অভিধান সঙ্কলনের চেষ্টা করেছিলেন, কিন্তু প্রকল্পটি বাস্তবায়ন হয়নি; A বর্ণের পরেই থেমে যায়।

## আরও দেখুন
* ফ্রান্সের ভাষানীতি
* ফরাসি বানানের সংস্কার

## বহিঃসংযোগ
* অনলাইনে ''দিকসিওনের দ্য লাকাদেমি ফ্রঁসেজ'' (ফরাসিতে)

বিষয়শ্রেণী:ফরাসি অভিধান
বিষয়শ্রেণী:১৬৮৭-এর বই
সাদরুদ্দিন আয়নি

**সাদরুদ্দিন আয়নি** (এপ্রিল ১৮৭৮ - জুলাই ১৫, ১৯৫৪) (তাজিক: Садриддин Айнӣ, ফার্সি: صدرالدين عيني), সাদরুদ্দিন আইনি নামেও পরিচিত, একজন তাজিক কবি, লেখক, সাংবাদিক, ইতিহাস লেখক। তাকে তাজিকিস্তানের জাতীয় কবি এবং দেশের ইতিহাসে সবচেয়ে গুরুত্বপূর্ণ লেখক হিসেবে বিবেচনা করা হয়।

আয়নি তৎকালিন সংযুক্ত বুখারা এর সাকতারা গ্রামে জন্মগ্রহণ করেন। তিনি মাত্র ১২ বছর বয়সে অনাথ হন এবং বুখারায় তার বড় ভাইয়ের কাছে চলে যান। তিনি আরবি ভাষা শেখার জন্য মাদ্রাসায় ভর্তি হন।

বিষয়শ্রেণী:১৮৭৮-এ জন্ম
বিষয়শ্রেণী:১৯৫৪-এ মৃত্যু
বিষয়শ্রেণী:তাজিক কবি
বিষয়শ্রেণী:তাজিক লেখক
বিষয়শ্রেণী:তাজিক সাংবাদিক
বিষয়শ্রেণী:২০শ শতাব্দীর পুরুষ লেখক
বিষয়শ্রেণী:স্তালিন পুরস্কার বিজয়ী
বিষয়শ্রেণী:পুরুষ কবি
বিষয়শ্রেণী:ফার্সি ভাষার কবি
বিষয়শ্রেণী:সোভিয়েত কবি
বিষয়শ্রেণী:সোভিয়েত পুরুষ লেখক
বিষয়শ্রেণী:১৯শ শতাব্দীর ছদ্মনামধারী লেখক
বিষয়শ্রেণী:২০শ শতাব্দীর ছদ্মনামধারী লেখক
দশমিক পদ্ধতি

**দশমিক পদ্ধতি** যেকোন সংখ্যাকে প্রকাশের জন্য ১০ ও এর ঘাতসমূহকে ব্যবহার করে অবস্থানভিত্তিক সংখ্যাপ্রকাশক পদ্ধতি।

## ইতিহাস
অনেক প্রাচীন সংস্কৃতিতে সংখ্যাসমূহ ১০ ঘাত অনুযায়ী গণনা করা হত, কারণ মানুষের হাতে দশটি আঙ্গুল রয়েছে। খ্রিস্টপূর্ব ৩০০০ অব্দের মিশরীয় চিত্রলিপিতে দশমিক পদ্ধতি ব্যবহৃত হয়েছে এবং অনুমানিক খ্রিস্টপূর্ব ১৬২৫-১৫০০ অব্দের মিনোয়ান সময়ের  ক্রিটান চিত্রলিপিতেও যে সংখ্যা পদ্ধতি পাওয়া গেছে তা মিশরীয় পদ্ধতির সাথে কিছুটা মিল রয়েছে। দশমিক পদ্ধতি পরবর্তী ব্রোঞ্জ যুগীয় গ্রিস সংস্কৃতিতেও দেখা যায়, বিশেষ করে লিনিয়ার এ (আনুমানিক খ্রিস্টপূর্ব ১৮শ শতাব্দী - খ্রিস্টপূর্ব ১৪৫০ অব্দ) এবং লিনিয়ার বি (অনুমানিক খ্রিস্টপূর্ব ১৩৭৫ - ১২০০ অব্দ) সময়ে। রোমান সংখ্যাসহ ধ্রুপদী গ্রিস সময়ের সংখ্যা পদ্ধতিতেও ১০ ঘাত ব্যবহৃত হত এবং আরও ৫ ঘাত যুক্ত হত। উল্লেখ্য যে পলিম্যাথ আর্কিমিডিস (আনুমানিক খ্রিস্টপূর্ব ১৩৭৫ - ১২০০ অব্দ) তার স্যান্ড রিকনার এ একটি সংখ্যা পদ্ধতি উদ্ভাবন করেন যার ঘাত ছিল ১০৮। হাইত্তিত চিত্রলিপিতে (খ্রিস্টপূর্ব ১৫শ শতাব্দী) মিশরীয় ও গ্রিকদের মতই দশমিক পদ্ধতি অনুসরণ করা হয়।

## আরও দেখুন
* অকট্যাল সংখ্যা পদ্ধতি
* বাইনারি কোডেড ডেসিমাল (বিসিডি)
* সংখ্যা পদ্ধতি

## তথ্যসূত্র

বিষয়শ্রেণী:অবস্থানভিত্তিক সংখ্যাপ্রকাশক পদ্ধতি
বিষয়শ্রেণী:সংখ্যাপদ্ধতি
বিষয়শ্রেণী:প্রাথমিক পাটিগণিত
নেফেরতিতি

**নেফারতিতি** (খ্রিস্টপূর্ব ১৩৭০-১৩৩০) ছিল একজন মিশরীয় রানী। তার স্বামী পরিবর্তনে, তার নাম নেফের-নেফেরু-আটন সম্মানের জন্য আটন দেওয়া হয়েছে। এর নাম অর্থ হল " সুন্দরী এসেছে"। তথাকথিত আমারনা সময় কালের নেফারতিতি তার স্বামী অষ্টাদশ রাজবংশের, আখেনাটেন এর সাথে শাসন করেছিল (আখেনাতেনের রাজধানী এল-আমারনানে ছিল)। নেফারতিতির জীবন সম্বন্ধে অল্প জানা যায়, যদিও এইটি অসম্ভব মনে হয় যে, তিনি কোনো রাজবংশের একজন সদস্য ছিলেন। কিছু বিশেষজ্ঞ বিশ্বাস করেন যে, তার বাবা আমেনহতেপ III এর চাকরিতে আয় নামের আধিকারিক ছিলেন। নেফারতিতি আখেনাতনের ছয়টি কন্যা সন্তান জন্ম দেন। ছয়টি সন্তানের কোনো চিহ্ন পাওয়া যায় নি এবং উত্তরসূরী কে হবে তা অনিশ্চিত হয়ে পরে। আখেনাতেনের উত্তরসূরী, স্মেঙ্খখারা এবং তুতাঙ্খাতন (যে তার নাম পরিবর্তন করে পরবর্তী কালে তুতাংখামুন করেছিল) তার অন্য একটি স্ত্রী কিয়ার ছেলে, যে পরে প্রধান রানী হয়েছিল এবং ১২ বছর রাজত্ব করেছিল। 

## তথ্যসূত্র

## বহিঃসংযোগ

* Staatliche Museen zu Berlin: Egyptian Museum and Papyrus Collection 

বিষয়শ্রেণী:মিশরের ইতিহাস
বিষয়শ্রেণী:মিশরের রানী
বিষয়শ্রেণী:আমার্না সময়কাল
বিষয়শ্রেণী::খ্রিস্টপূর্ব ১৪শ শতাব্দীর মিশরীয় নারী
বিষয়শ্রেণী:মিশরের অষ্টাদশ রাজবংশ
বিষয়শ্রেণী:নারী ফারাও
বিষয়শ্রেণী:মিশরের অষ্টাদশ রাজবংশের রানী সহধর্মিণী
ঢাকা বাঙ্গালা যন্ত্র

**ঢাকা বাঙ্গালা যন্ত্র** বাংলাদেশের রাজধানী ঢাকা শহরে প্রতিষ্ঠিত প্রথম ছাপাখানা বা প্রিন্টিং প্রেস। এটি ১৮৬০ খ্রিস্টাব্দে স্থাপিত হয়। এই ছাপাখানাকে কেন্দ্র করে ঢাকায় এক নতুন সাহিত্য চক্র গড়ে ওঠে। এখান থেকে *কবিতা কুসুমাবলী*, *মনোরঞ্জিকা*, *[[ঢাকা প্রকাশ]]*, ইত্যাদি সাময়িকপত্র প্রকাশিত হত। দীনবন্ধু মিত্রের *নীলদর্পণ*-ও এখানেই মুদ্রিত হয়। সাহিত্যগ্রন্থের পাশাপাশি অভিধান, ব্যাকরণ ও পাঠ্যপুস্তকও এখানে ছাপা হত। এখান থেকে প্রকাশিত হয় শ্যামাচরণ চট্টোপাধ্যায়ের *শব্দদীধিতি অভিধান*, যা ছিল ঢাকা থেকে মুদ্রিত প্রথম বাংলা অভিধান।

## তথ্যসূত্র


বিষয়শ্রেণী:বাংলাদেশের প্রকাশনার ইতিহাস
বিষয়শ্রেণী:বাংলা সাহিত্যের ইতিহাস
রাইনিয়ার পর্বত

**রাইনিয়ার পর্বত** একটি সক্রিয় স্ট্র্যাট আগ্নেয়গিরি (এটি যৌগিক আগ্নেয়গিরি হিসেবেও পরিচিত) যা ওয়াশিংটনের, পিয়েরসে কাউন্টির, সিয়াটলের ৫৪ মাইল (৮৭ কিমি) দক্ষিণ পূর্বে অবস্থিত। এইটি রেঞ্জ জলপ্রপাতের নিকটবর্তী মার্কিন যুক্তরাষ্ট্রের বৃহত্তম পর্বত এবং জলপ্রপাত আগ্নেয়গিরি (এটি জলপ্রপাত আগ্নেয় চাপ হিসেবেও পরিচিত) এর উচ্চতা ১৪, ৪১১ ফুট (৪,৩৯২ মিটার)।

## আরও দেখুন
* রাইনিয়ার পর্বতের জাতীয় পার্ক
* উত্তর আমেরিকার পর্বত চূড়া

## তথ্যসূত্র

## বহিঃসংযোগ
* রাইনিয়ার পর্বতের জাতীয় পার্ক
* Mount Rainier Volcano Lahar Warning System
* Mount Rainier stream drainage 
* রাইনিয়ার পর্বতের দাগ বর্ণনা 
* Mountaineering routes (Summitpost)
* 

বিষয়শ্রেণী:মার্কিন যুক্তরাষ্ট্রের পর্বত
বিষয়শ্রেণী:আগ্নেয়গিরি
বিষয়শ্রেণী:সক্রিয় আগ্নেয়গিরি
বিষয়শ্রেণী:পর্বত
বিষয়শ্রেণী:ওয়াশিংটন (অঙ্গরাজ্য)-এর হ্রদ
বিষয়শ্রেণী:অধোগমন আগ্নেয়গিরি
ক্লিটোরাল গ্ল্যান্স

**ক্লিটোরাল গ্ল্যান্স** বা **গ্ল্যান্স ক্লিটোরিস** (ইংরেজি: clitoral glans বা glans clitoris — উচ্চারণ: *ক্লিটোরাল্‌ গ্ল্যান্স* বা *গ্ল্যান্স ক্লিটোরিস্‌*), হচ্ছে ভগাঙ্কুরের বহিঃস্থ অংশ।

## অঙ্গসংস্থান
এটি ক্লিটোরাল হুড দ্বারা আবৃত, যার বর্হিভাগ লেবিয়া মাইনরার সাথে সংযুক্ত। এটি ফ্রেনুলাম ক্লিটোরিডিসের সাথেও যুক্ত, এবং এটিও লেবিয়া মাইনরার সাথে যুক্ত। ক্লিটোরাল গ্ল্যান্স অর্ন্তভাগে ভগাঙ্কুরীয় দেহের সাথে যুক্ত।

## শারীরবিদ্যা

ক্লিটোরাল গ্ল্যান্সের মস্তকের আকার ও আকৃতি গড়পড়তা একটি মটর দানার মতো। তবে এটি বড় বা ছোট হতে পারে।

## তথ্যসূত্র


## বর্হিসূত্র
*  - "The Female Perineum: The Vulva"



বিষয়শ্রেণী:স্ত্রী প্রজননতন্ত্র
বিষয়শ্রেণী:স্ত্রীরোগ ও প্রসূতিবিজ্ঞান
জগ্রোস পর্বতমালা

right|thumb|300px|ইরানের ভূসংস্থানিক মানচিত্র; জগ্রোস পর্বতমালা ইরানের পশ্চিম ও দক্ষিণ-পশ্চিম অংশ জুড়ে বিস্তৃত।

**জগ্রোস পর্বতমালা** (); ) পশ্চিম ও দক্ষিণ-পশ্চিম ইরানের একটি পর্বতমালা। উপত্যকা ও সমভূমি দ্বারা বিচ্ছিন্ন অনেকগুলি সমান্তরাল পর্বতশ্রেণী নিয়ে গঠিত এই পর্বতমালার অনেকগুলি পর্বত ৩০০০ মিটারেরও বেশি উঁচু। কিছু কিছু পর্বতশৃঙ্গ সবসময় তুষারাবৃত থাকে। এদের মধ্যে সর্বোচ্চ শৃঙ্গটির নাম জার্দ কুহ, যার উচ্চতা ৪,৫৪৭ মিটার। দেনা ২য় সর্বোচ্চ পর্বত (উচ্চতা ৪,৩৫৯ মিটার)। পর্বতমালার অভ্যন্তরে অনেক উর্বর উপত্যকা অবস্থিত এবং এগুলিতে কৃষি ও পশুপালন জীবিকা উপার্জনের অন্যতম উপায়।

জগ্রোস পর্বতমালাটি প্রায় ১,৫০০ কিলোমিটার দীর্ঘ। এটি ইরানের উত্তর-পশ্চিমে শুরু হয়ে মোটামুটি ইরানের পশ্চিম সীমান্ত ধরে ইরানীয় মালভূমির সমগ্র পশ্চিম ও দক্ষিণ-পশ্চিম দৈর্ঘ্য বরাবর প্রসারিত হয়েছে এবং হরমুজ প্রণালীতে এসে শেষ হয়েছে। কের্মান প্রদেশের হেজর নামের স্তুপ পর্বতমালা এবং জেবাল বারেজ পর্বতশ্রেণী জগ্রোসের পূর্ব সীমানা নির্ধারণ করেছে।

## তথ্যসূত্র

## বহিঃসংযোগ

* *Zagros*, Photos from Iran, ''Livius'' .
* The genus Dionysia
* Iran, Timeline of Art History 
* Mesopotamia 9000–500 B.C.
* Major Peaks of the Zagros Mountains

বিষয়শ্রেণী:ইরানের পর্বতমালা
বিষয়শ্রেণী:ইরাকের পর্বতমালা
বিষয়শ্রেণী:ইরানীয় মালভূমি
বিষয়শ্রেণী:আনাতুলিয়া
প্রথম আগা খান

**আগা খান** (১৮০৪-১৮৮১), প্রকৃত নাম **হাসান আলি শাহ**‌, ১৮৪০ সাল পর্যন্ত ইরানের কির্মান প্রদেশের গভর্নর ছিলেন এবং নাজিরি ইসমাইলী তরিকার ৪৬তম ইমাম ছিলেন। যিনি ইরানের পরে ভারত উপমহাদেশেরও একজন মুসলিম নেতা।

অনেকে মনে করে তিনি ইসলামের নবী মুহাম্মদ-এর বংশধর। ১৮৪০ সালে তিনি ইরানের ক্ষমতা দখলের চেষ্টা করেন, কিন্তু ব্যর্থ হয়ে ভারতে পালিয়ে যান। এখানে তিনি ব্রিটিশ সরকারকে ভারতের সীমান্তে অবস্থিত গোত্রগুলিকে নিয়ন্ত্রণে সাহায্য করেন। পরবর্তীতে আগা খান ভারত, পাকিস্তান, আফ্রিকা ও সিরিয়াতে ইসমাইলীদের নেতায় পরিণত হন।

## তথ্যসূত্র

বিষয়শ্রেণী:১৮০৪-এ জন্ম
বিষয়শ্রেণী:১৮৮১-এ মৃত্যু
বিষয়শ্রেণী:পারসিক
বিষয়শ্রেণী:ভারতীয় ইমাম
বিষয়শ্রেণী:ভারতের ইরানি অভিবাসী
বেরিং ভূ-সেতু

thumb|right|400px|সময়ের সাথে বেরিং ভূ-সেতুর সংকোচন ও বিলুপ্তির চিত্র 
**বেরিং ভূ-সেতু** বা **বেরিঞ্জিয়া** প্রাগৈতিহাসিক যুগের একটি স্থলভাগ যা এশিয়া ও উত্তর আমেরিকাকে সংযুক্ত করেছিল। প্লাইস্টোসিন যুগের কিছু পর্বে পৃথিবীর তাপমাত্রা এত নিচে নেমে যেত যে ভূ-পৃষ্ঠের বেশির ভাগ জল বরফে পরিণত হত। ২৫ হাজার থেকে ১০ হাজার বছর আগে সমুদ্র সমতল বর্তমানের চেয়ে ১৩৫ মিটার নিচে অবস্থিত ছিল বলে অনুমান করা হয়। ওই সময়ে বর্তমান সাইবেরিয়া ও আলাস্কার মাঝে একটি প্রাকৃতিক ভূ-সেতু বিদ্যমান ছিল, যার নাম দেয়া বেরিং ভূ-সেতু। বেশির ভাগ নৃবিজ্ঞানী মনে করেন যে আদিবাসী আমেরিকানরা মূলত এশিয়া মহাদেশের লোক এবং সর্বশেষ বরফ যুগ শেষ হবার আগেই তারা এই বেরিং ভূ-সেতু দিয়ে উত্তর আমেরিকাতে প্রবেশ করেছিল।

## তথ্যসূত্র

বিষয়শ্রেণী:ভূগোল
বিষয়শ্রেণী:ঐতিহাসিক ভূতত্ত্ব
বিষয়শ্রেণী:বরফ যুগ
বিষয়শ্রেণী:উত্তর আমেরিকার প্রাকৃতিক ইতিহাস
বিষয়শ্রেণী:এশিয়ার প্রাকৃতিক ইতিহাস
বিষয়শ্রেণী:উত্তর আমেরিকার অঞ্চল
বিষয়শ্রেণী:উত্তর এশিয়া
গাস্তোঁ পারি

right|thumb|200px|গাস্তোঁ পারি
**গাস্তোঁ পারি** () (৯ই আগস্ট, ১৮৩৯, আভনে, ফ্রান্স—৬ই মার্চ, ১৯০৩, কান, ফ্রান্স) তার সমসাময়িককালের সর্বশ্রেষ্ঠ ফরাসি সাংস্কৃতিক ভাষাতাত্ত্বিক (philologist)।

পারি একাধিক জার্মান বিশ্ববিদ্যালয় ও প্যারিসের একোল দে শার্ত-এ শিক্ষালাভ করেন এবং পিতার উত্তরসূরী হিসেবে কোলেজ দ্য ফ্রঁস-এ ফরাসি মধ্যযুগীয় সাহিত্যের অধ্যাপক হিসেবে কাজ করেন। *রভু* (Revue) নামক সমালোচনা ম্যাগাজিনের তিনি ছিলেন একজন প্রতিষ্ঠাতা ও পরিচালক। এছাড়া তিনি *রোমানিয়া* নামের ফরাসি সাংস্কৃতিক ভাষাতত্ত্বের উপর নেতৃস্থানীয় গবেষণা পত্রিকারও প্রতিষ্ঠাতা-পরিচালক ছিলেন।

কেবল গভীর পাণ্ডিত্য ও দৃষ্টান্তমূলক অনুপুঙ্খতার জন্যই নয়, গবেষণার বিষয়গুলিকে জনসাধারণের উপযোগী করে প্রকাশ করার জন্যও পারি স্মরণীয় হয়ে থাকবেন। তিনি ১৮৭৬ সালে আকাদেমি দেজাঁস্ক্রিপসিওঁ এবং ১৮৯৬ সালে আকাদেমি ফ্রঁসেজের সদস্যপদ লাভ করেন।

বিষয়শ্রেণী:আকাদেমি ফ্রঁসেজের সদস্য
বিষয়শ্রেণী:১৮৩৯-এ জন্ম
বিষয়শ্রেণী:১৯০৩-এ মৃত্যু
বিষয়শ্রেণী:ফরাসি ভাষাতাত্ত্বিক
বিষয়শ্রেণী:২০শ শতাব্দীর ফরাসি ইতিহাসবিদ
বিষয়শ্রেণী:ফরাসি সাহিত্য সমালোচক
বিষয়শ্রেণী:বন বিশ্ববিদ্যালয়ের প্রাক্তন শিক্ষার্থী
দুনাশ ইবন তামিম

**দুনাশ ইবন তামিম** (হিব্রু ভাষায়: דונש אבן תמים) (আনুমানিক ৯০০—আনুমানিক ৯৬০), যিনি **আদোনিম** বা **আবু সাহল** নামেও পরিচিত, একজন ইহুদী চিকিৎসক। হিব্রু ও আরবি ভাষার মধ্যে তুলনামূলক গবেষণা সম্পাদনকারী প্রথমদিককার পণ্ডিতদের মধ্যে তিনি একজন।

ইবন তামিম রাজা আল-কাইরাওয়ানের ফাতিমিদ দরবারে (বর্তমান তিউনিসিয়াতে) চিকিৎসা পেশায় নিয়োজিত ছিলেন। সেসময়কার অন্যান্য শিক্ষিত ইহুদীদের মত তিনিও হিব্রু ভাষাতে সুপারদর্শী ছিলেন। যে গ্রন্থের জন্য তিনি সবচেয়ে বেশি পরিচিত, সেটি আরবিতে লেখা হয়েছিল। কিন্তু মূল আরবি সংস্করণটি হারিয়ে যায় এবং বর্তমানে কেবল এর হিব্রু অনুবাদ রয়েছে। গ্রন্থটিতে তিনি মত দেন যে, হিব্রু আরবির চেয়ে প্রাচীন একটি ভাষা। তিনি আরও মনে করতেন আরবি ভাষা হিব্রু ভাষার একটি অপভ্রংশ রূপ। অনেক মুসলমান লেখক তাদের লেখায় তাকে প্রায়ই উদ্ধৃত করতেন।

## তথ্যসূত্র

## বহিঃসংযোগ
*  (PDF version)

বিষয়শ্রেণী:মধ্যযুগীয় ইহুদি চিকিৎসক
বিষয়শ্রেণী:১০ম শতাব্দীর রব্বি
বিষয়শ্রেণী:ইফ্রিকিয়ার ১০ম শতাব্দীর ব্যক্তি
বিষয়শ্রেণী:ইফ্রিকিয়ার ইহুদি
বদনা

[thumb|200px|[প্লাস্টিক|প্লাস্টিকের তৈরি বদনা]]
**বদনা** বা **লোটা** () পানি বহন করার জন্য ব্যবহৃত এক প্রকারের পাত্র যা সাধারণত বাংলাদেশ এবং ভারতের কিছু অঞ্চলে ব্যবহৃত হয়। কিন্তু এর উৎপত্তি ঘটে প্রাচীন বঙে। বদনার আকৃতি সাধারণত গোলাকার, তবে এর নিচের দিক থেকে সামান্য বাঁকা একটি নলাকার অংশ বেরিয়ে আসে। পানিভর্তি বদনা কাত করলে এই নল থেকে পানি বের হয়। মূলত কম পরিমাণে পানি, দুধ সহ যেকোনো তরল স্থানান্তরের কাজে বদনা ব্যবহৃত হয়ে থাকে। বদনা মূলত মল ত্যাগের সময় লজ্জাদেশ পরিষ্কার রাখতে ব্যবহৃত হয়। ভারত উপমহাদেশের লোকজন সাধারণত পানি ব্যবহারে নিজেকে পরিষ্কার-পরিচ্ছন্ন রাখতে পছন্দ করে, তাই শৌচকার্যে এ অঞ্চলের মানুষ পানির পাত্র হিসেবেও বদনা ব্যবহার করে থাকেন। ধর্মীয় আচারেও এর ব্যবহার রয়েছে,যেমন মুসলমানদের অযুতে এবং গোসলে বদনা ব্যবহার করা হয়।

সাধারণত পিতল, কাঁসা, প্লাস্টিক কিংবা অ্যালুমিনিয়াম দিয়ে বদনা তৈরি করা হয়। প্রাচীণকালে মাটির তৈরি বদনার প্রচলন ছিলো, যা আজো মাঝে মধ্যে দেখা যায়।

দিল্লিতে বদনার প্রচলন নেই। অনেক খুজেও পাওয়া যায় নাই

## বহিঃসংযোগ

*Bodna Nai Music video depicting the extinction of the Bodna from Urban Bangladesh
*The Lota Blog  A comedic blog about the use and application of the lota in modern times
*Nuevos Habitos An artist dedicated to Lota and other stuff

বিষয়শ্রেণী:পাত্র
বিষয়শ্রেণী:পানপাত্র
বিষয়শ্রেণী:ভারতীয় সংস্কৃতি
শ্রবণসীমা

**শ্রবণসীমা** () বলতে মানুষ ও অন্য কোন প্রাণীর শ্রবণেন্দ্রিয় যে কম্পাংকসীমার শব্দ শুনতে সক্ষম, তাকে বোঝায়। মানুষের শ্রবণসীমা ২০ হার্জ থেকে ২০,০০০ হার্জ কম্পাংক পর্যন্ত বিস্তৃত, তবে ব্যক্তিভেদে এর ব্যাপক বৈচিত্র্য দেখা যায়।

সাধারণ সাউন্ড সিস্টেম স্পিকারগুলিতে উৎপন্ন শব্দের কম্পাংক সীমা ২০ হার্জ থেকে ২০ কিলোহার্জ।

নিচের সারণিতে বিভিন্ন প্রাণীর শ্রবণসীমা দেওয়া হল। 

## তথ্যসূত্র

## আরও পড়ুন
* 
*  
* 
* 
* 

বিষয়শ্রেণী:শব্দবিজ্ঞান
বিষয়শ্রেণী:কর্ণবিজ্ঞান
বিষয়শ্রেণী:প্রাণিবিজ্ঞান
তুরের যুদ্ধ

**তুরের যুদ্ধ** বা **পোয়াতিয়ের যুদ্ধ** আরব উৎস মতে, **শহীদের প্রাসাদ বা মহাসড়কের যুদ্ধ** (), ১০ অক্টোবর ৭৩২ সালে দক্ষিণ ফ্রান্সের তুর ও পোয়াতিয়ে শহরের কাছে ফ্রাংক ও বুর্গুন্দীয় সেনাদের সাথে আরব উমাইয়াহ খিলাফতের সেনাদের যুদ্ধ। যুদ্ধে ফ্রাংকরা জয়লাভ করে এবং এর ফলে পশ্চিম ইউরোপে মুসলমানদের অগ্রযাত্রা ব্যাহত হয়। এটি ছিল এক অর্থে ইউরোপের প্রাণকেন্দ্রের বেশ কাছে মুসলমান ও খ্রিস্টানদের এক গুরুত্বপূর্ণ যুদ্ধ। অনেক ইতিহাসবিদ এই যুদ্ধের ফলাফলকে ইউরোপের খ্রিস্টানদের জন্য এক যুগান্তকারী ঘটনা বলে উল্লেখ করেন। তাদের মতে এই যুদ্ধে খ্রিস্টানরা পরাজিত হলে গোটা ইউরোপের ইসলামীকরণের সম্ভাবনা ছিল এবং তা হলে ইউরোপের ইতিহাসই পালটে যেত।

এই যুদ্ধে বিজয়ের পরে ফ্রাংকেরা মুসলমানদের হটিয়ে দেয়।

## তথ্যসূত্র

## উৎস
* 
* 
* 
* 
* 

বিষয়শ্রেণী:ফ্রান্সের ইতিহাস
বিষয়শ্রেণী:ইসলামের ইতিহাস
বিষয়শ্রেণী:৭৩২
বিষয়শ্রেণী:উমাইয়া খিলাফত জড়িত লড়াই
বিষয়শ্রেণী:ফ্রান্সে ইসলাম
টাক

**টাক** (ইংরেজি: Baldness) বলতে চুলের অভাবকে বোঝায়, বিশেষ করে মাথার চুল। মাথার চুল ক্রমাগত হালকা হয়ে যাওয়ার মাধ্যমে সাধারণত টাক হওয়া প্রকাশ পায়। পুরুষের ক্ষেত্রে এটি অ্যান্ড্রোজেনিক অ্যালোপেসিয়া বা "পুরুষের টাক" নামে পরিচিত। এটি পরিণত মানুষ ও অন্যান্য প্রজাতিতে দেখা যায়। টাকের পরিমাণ ও বিস্তৃতি অনেক বেশি হতে পারে এবং এক্ষেত্রে নারী ও পুরুষের মধ্যে ভিন্নতা দেখা যায়। মাথার কিছু অংশের চুল পড়ে যাওয়াকে অ্যালোপেসিয়া এরিয়াটা ও পুরো মাথার চুল পড়ে যাওয়াকে অ্যালোপেসিয়া টোটালিস বলে। চুল পড়ে যাওয়ার আরো একটি মারাত্মক প্রকাশ হচ্ছে অ্যালোপেসিয়া ইউনিভার্সালিস। এক্ষেত্রে মাথাসহ সমস্ত শরীরের লোম ঝরে যায়। অনেক সময় এই সমস্যা মানসিক চাপের জন্যও দায়ী।

## পটভূমি, কারণ ও বিস্তার

**আংশিক টাক** বা **Pattern baldness**-এর ক্ষেত্রে বংশগতির পটভূমির ওপর ভিত্তি করে টাকের বিস্তার ও প্রাদুর্ভাব বিভিন্ন হয়। পরিবেশগত প্রভাব এই ধরনের মুণ্ডতার ক্ষেত্রে দেখা যায় না। মেরিব্রাউ, অস্ট্রেলিয়া, ভিক্টোরিয়া একটি সূচক গবেষণার মাধ্যমে দেখিয়েছেন যে, মাথার সামনের মাঝে চুল ঝরে পড়ার হার বয়সের ওপর নির্ভরশীল ও ৮০ বছরের উপর বয়সী ৫৭% নারী ও ৭৩.৫% পুরুষ এর দ্বারা আক্রান্ত। মডার্ন মেডিক্যাল লাইব্রেরি'র ওয়েবসাইটের ভাষ্যমতে যুক্তরাষ্ট্রের ৪০ মিলিয়ন বা ৪ কোটি পুরুষ আংশিক টাকের শিকার। প্রায় ২৫% পুরুষের ৩০ বছর বয়সের পরেই মাথা টাক হওয়া শুরু হয়। দুই-তৃতীয়াংশের শুরু হয় ৬০ বছর বয়সে। মুণ্ডতার জিন প্রাপ্তির সম্ভাবনা সেখানে প্রতি ৭-এ ৪ বার।

পুরুষের ক্ষেত্রে টাক সৃষ্টি হতে পারে এই ধরনের চুল কপালে পার্শ্বীয় অংশ থেকে শুরু হয়ে পেছনে ঢালু অংশের দিক পর্যন্ত বিস্তৃত। একে "প্রান্তীয় অংশের চুল" বলে অভিহিত করা হয়। এ স্থানে চুল সচরাচর ২০ বছর বয়সের পরে দেখা যায়, তবে কিছু ক্ষেত্রে বয়ঃসন্ধির শেষ ভাগেও এই চুল দেখা যায়।

মাথার উপরে, শীর্ষে টাক সৃষ্টির সম্ভবনা দেখা যায়। আংশিক টাকের কারণ হিসেবে ডাইহাইড্রোটেস্টোস্টেরন (DHT) নামক একটি শক্তিশালী যৌন হরমোনকে দায়ী করা হয়। এটি শরীর ও মুখের চুলের বৃদ্ধিতে সহায়তামূলক ভূমিকা রাখে। প্রোস্টেট ও মাথার চুলের ওপর এই হরমোন প্রতিকূল প্রভাব ফেলার ক্ষমতা রাখে, এর ফলে পুরুষে আংশিক টাকের সৃষ্টি হতে পারে।

## তথ্যসূত্র


## আরো পড়ুন
* Rossi S (Ed.) (2004). *Australian Medicines Handbook 2004*. Adelaide: Australian Medicines Handbook. 
* 
* Nourkrin Man research on DHT. *[http://nourkrinman.googlepages.com/home] 2006*.

## বর্হিসূত্র
* LIPH জিনের ওপর গবেষণা
* WNT জিনের ওপর গবেষণা

বিষয়শ্রেণী:চুল
গণ (দ্ব্যর্থতা নিরসন)

**[[গণ]]** হচ্ছে হিন্দু দেবতা শিব ও পার্বতীর অনুচরবৃন্দ।

**গণ** আরো হতে পারে:

* গণ (জীববিদ্যা), জীববৈজ্ঞানিক শ্রেণিবিন্যাসের একটি শাখা।
শাল (বস্ত্র)

thumb|right|250px|১৯ শতকের প্রথমভাগে ফ্রান্সে শালের ব্যবহার।
**শাল** এক ধরনের বস্ত্রবিশেষ, অনেকটা চাদরের মত যা শরীরের উর্ধাংশ এবং প্রয়োজন বিশেষে মস্তক আবরণের কাজে ব্যবহৃত হয়। নারী-পুরুষ নির্বিশেষে শাল পরিধান করে থাকেন। শাল সাধারণত আয়তকার বা বর্গাকার হয়, তবে ত্রিকোণাকৃতির শালও দেখতে পাওয়া যায়। শাল প্রধানত শীতকালে গরম কাপড় হিসেবে পরিধান করা হয়, তবে সাজসজ্জার পরিপূরক হিসেবে এবং ধর্মীয় প্রতীক হিসেবেও এর ব্যবহার রয়েছে। বর্তমানে শাল কেবল উষ্ণতাই প্রদান করে না, বরং এটি ফ্যাশনেরও অংশ। পৃথিবীজুড়ে বিভিন্ন নামে এবং বিভিন্ন ধরনের শালের প্রচলন রয়েছে। এদের মধ্যে কাশ্মীরের পশমিনা শাল সুবিখ্যাত। এই শাল পশমের তৈরি এবং এর বুনন, নকশা এবং বর্ণবৈচিত্রের কারণে সর্বত্র সমাদৃত। এছাড়া ইরানি শালের খ্যাতিও সুবিদিত। বাংলাদেশে মূলত শীতকালে শালের ব্যবহার লক্ষ করা যায়।

## তথ্যসূত্র

## ছবি

Image:Edward S. Curtis Collection People 052.jpg|Hesquiat শাল পরিহিত মহিলা।
Image:Orange triangle shawl.jpg|ত্রিকোনাকার পশমি শাল। 


## বহিঃসংযোগ

বিষয়শ্রেণী:ইরানি পোশাক
বিষয়শ্রেণী:এশীয় পোশাকের ইতিহাস
বিষয়শ্রেণী:ভারতীয় উদ্ভাবন
আনিসুল হক চৌধুরী

**আনিসুল হক চৌধুরী** (৩১ মে ১৯১৯ - ৮ সেপ্টেম্বর ২০০৯) বাংলাদেশী গীতিকার, কবি, প্রাবন্ধিক ও গবেষক ছিলেন। পঞ্চাশ ও ষাটের দশকে ঢাকা বেতারে যে সকল গীতিকারের গান প্রচারিত হতো, আনিসুল হক চৌধুরী ছিলেন তাদের অন্যতম। শিল্পী আব্বাসউদ্দীন আহমদ, আবদুল আলীম, আব্দুল লতিফসহ তৎকালীন প্রতিষ্ঠিত প্রায় সব শিল্পীই তার লেখা গান গেয়েছেন।

## ব্যক্তিগত জীবন
আনিসুল হক চৌধুরী ১৯১৯ সালের ৩১ মে তৎকালী পূর্ব বাংলার বিক্রমপুরে জন্মগ্রহণ করেন। তার পিতা বজলুল হক চৌধুরী ও মাতা জোবেদা খাতুন। তিনি ১৯৪৮ সালে ঢাকা বিশ্ববিদ্যালয় থেকে বাংলায় অনার্সসহ এমএ পাস করেন। তিনি মুন্সীগঞ্জ জেলার সিরাজদিঘা থানার ইছাপুর কলেজ ও ফরিদপুর জেলার রাজৈর কলেজে অধ‍্যাপনা করেছেন। জীবনের শেষ ২০ বছর তিনি স্ত্রী, তিন পুত্র, তিন পুত্রবধু এবং পাঁচ নাতী-নাতনীদের সাথে যুক্তরাষ্ট্রে বসবাস করেছেন। ৮ই সেপ্টেম্বর ২০০৯ তারিখে বাংলাদেশ সময় রাত ৩টায় যুক্তরাষ্ট্রের সেন্ট পিটার্সবার্গ জেনারেল হাসপাতালে বার্ধক্যজনিত কারণে মৃত্যুবরণ করেন। তিনি নৃত্যশিল্পি ফারজানা রিয়া চৌধুরীর চাচা ও হানিফ সংকেতের চাচা শ্বশুর।

## গীতিকার হিসেবে উল্লেখযোগ্য কর্মকাণ্ড
তার লেখা কালজয়ী গান গুলোর মধ্যে অন্যতম হল মরমী শিল্পী আবদুল আলীমের গাওয়া *রূপালী নদী রে, রূপ দেইখা তোর হইয়াছি পাগল*। গানটি সুরারোপ করেছিলেন প্রখ্যাত সুরকার সত্য সাহা। ষাটের দশকে এই গানটি তুমুল জনপ্রিয় ছিল। বায়ান্নর ভাষা আন্দোলনের প্রেক্ষাপট নিয়ে প্রথম দিকে যে কয়েকটি গান রচিত হয়েছিল তার অন্যতম একটি হলো *ভাই রে ভাই, বাংলাদেশে বাঙালি আর নাই* যার রচয়িতা অনিসুল হক চৌধুরী। তার লেখা গণসঙ্গীত *শুধু ঘুম পাড়ানী গান আজি নয়*, দেশাত্মকবোধক গান *সাগড় পাড়ের দেশ, আমাদের হাজার নদীর দেশ* এখনও অনেকের মন ছুঁয়ে আছে। তার লেখা গান "ময়নামতির শাড়ি দেব, গয়না দিব গায়" প্রায় সকল নৃত্যশিল্পীই তাদের নৃত্যশৈলীতে আবহসঙ্গীত হিসেবে ব্যবহার করেন।

তিনি বেশ কয়েকটি চলচ্চিত্রের জন্যেও গান লিখেছেন। এর মধ্যে উল্লেখযোগ্য হল *নদী ও নারী*, *[[১৩ নম্বর ফেকু ওস্তাগার লেন]]*, *সুখী পরিবার* ইত্যাদি। এছাড়াও তিনি ঢাকা বেতারের জন্মলগ্ন থেকে প্রতিষ্ঠানটির সাথে জড়িত ছিলেন।

## লেখালেখি এবং গবেষণা
আনিসুল হক চৌধুরীর লেখা গবেষণাধর্মী বই হল *বাংলার মূল*, গানের বই হল *গানে ভরে মন* ও *রুপালী নদীর গান।* কবিতার বই হল *নিশি ভোরের ফুল* ও *বাংলা গ্রামার বই রচনা মনজুশা* (নবম ও দশম শ্রেনীর জন্য) উল্লেখযোগ্য। শেষ জীবনে প্রবাসে বসে ও তিনি আমেরিকায় বিভিন্ন বাংলা পত্র পত্রিকার জন্য নিয়মিত কবিতা ও প্রবন্ধ লিখেছিলেন।

## তথ্যসূত্র


বিষয়শ্রেণী:১৯১৯-এ জন্ম
বিষয়শ্রেণী:২০০৯-এ মৃত্যু
বিষয়শ্রেণী:বাংলাদেশী গীতিকার
বিষয়শ্রেণী:বাংলাদেশী গবেষক
বিষয়শ্রেণী:২০শ শতাব্দীর বাংলাদেশী প্রাবন্ধিক
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী